Συνέντευξη This Is Just Life στον Χρήστο Κωνσταντίνου | Λίλα Τριάντη: "Η μουσική είναι τρόπος έκφρασης και επικοινωνίας της ενέργειας από μένα προς τον κόσμο κι από τον κόσμο προς εμένα" - This Is Just Life\nHome ΛΙΛΑ ΤΡΙΑΝΤΗ ΣΥΝΕΝΤΕΥΞΗ ΧΡΗΣΤΟΣ ΚΩΝΣΤΑΝΤΙΝΟΥ Συνέντευξη This Is Just Life στον Χρήστο Κωνσταντίνου | Λίλα Τριάντη: "Η μουσική είναι τρόπος έκφρασης και επικοινωνίας της ενέργειας από μένα προς τον κόσμο κι από τον κόσμο προς εμένα"\nΗ Λίλα Τριάντη, το αστέρι της Icon Music που χαρίζει επιτυχίες στην μουσική σκηνή, μιλάει στο This Is Just Life και στον Χρήστο Κωνσταντίνου για την πρώτη φορά που τραγούδησε επαγγελματικά, εξομολογείται τον μεγαλύτερό της φόβο, αλλά και την συμβουλή που της έδωσε ο Χρήστος Δάντης...\nΝα ξεκινήσουμε με το πρώτο σου τραγούδι που κυκλοφόρησε πριν λίγες μέρες.\nΤο "Εσένα μόνο"ένα ποπ λάτιν κομμάτι χορευτικό και συναισθηματικό είναι σε μουσική και στίχους του Barrice ενός πολύ σπουδαίου καλλιτέχνη της νέας γενιάς. Και είμαι πάρα πολύ χαρούμενη γι'αυτό το κομμάτι γιατί πέραν του ότι είναι το πρώτο μου single , με αντιπροσωπεύει 100%\nΕίναι εύκολος αυτός ο χώρος για μια νέα τραγουδίστρια;\nΝομίζω πως για όλους υπάρχει θέση στην μουσική και κατ'επέκταση σε αυτό τον χώρο. Σημασία έχει να δουλεύεις, να έχεις θέληση, να αγαπάς αυτό που κάνεις και σιγά σιγά να χτίζεις έναν πυρήνα με ανθρώπους που πιστεύουν σε σένα, στο ταλέντο και τη μουσική σου, κι αυτός ο πυρήνας όσο περνάει ο καιρός να μεγαλώνει να μεγαλώνει και να βάζει τον καθένα στη θέση που του αξίζει.\nΤι σε ώθησε να ασχοληθείς με την μουσική, πως πήρες αυτή την απόφαση;\nΔεν ξέρω αν το αποφάσισα καν εγώ, αποφασίστηκε από όταν γεννήθηκα. Από τότε που θυμάμαι τον εαυτό μου ασχολιόμουν με αυτό, χόρευα και τραγουδούσα στο σπίτι, μου έβγαινε αβίαστα, ήταν στη φύση μου. Ακόμα και στο σχολείο ήμουν το κοριτσάκι που τραγουδούσε στις γιορτές, έτσι έκανα τις μπάντες μου, ήρθα εδώ στην Αθήνα και ξεκίνησα να τραγουδάω πιο επαγγελματικά και να το τρέχω όσο μπορώ, παρόλο που έχω σπουδάσει δασκάλα.\nΠρώτη φορά επαγγελματικά πότε τραγούδησες;\nΣτα 19 μου χρόνια, όταν πήγα σε μια οντισιόν που έψαχναν τραγουδίστρια για έντεχνο λαϊκό σχήμα , με άκουσαν, τους άρεσα, με πήραν και αρχίσαμε να κάνουμε πολλά live παρέα.. Έτσι ξεκίνησα επαγγελματικά σε αυτόν τον χώρο και στη συνέχεια έκανα και συνεχίζω έως και σήμερα να κάνω μαθήματα φωνητικής και να δουλεύω σκληρά για το καλύτερο αποτέλεσμα.\nΠοιο τραγούδι είπες στην οντισιόν;\nΕίχα πει το "Γύρνα με στο χθες" και το "Υπάρχει λόγος" της Έλενας Παπαρίζου αλλά και της Χάρις Αλεξίου το "Όλα σε θυμίζουν".\nΣε ποιο μουσικό είδος κατατάσσεις τον εαυτό σου;\nΔεν μ'αρέσει να βάζω ταμπέλες. Το κομμάτι που έβγαλα τώρα είναι ποπ λάτιν και προς το παρόν θα ακολουθήσω αυτόν τον δρόμο αν και έχω περάσει από πάρα πολλά είδη και με μπάντες έχω τραγουδήσει από λαϊκά, μέχρι σόουλ, τζαζ, φανκ και ροκ.. Τα βήματα προς το παρόν με οδηγούν στο ποπ αλλα όσο εξελίσσομαι και ωριμάζω νομίζω πως η μουσική μου θα συμβαδίζει με αυτό.\nΈχεις κάποιον καλλιτέχνη πρότυπο που να πατάς πάνω σε αυτόν;\nΘαυμάζω πάρα πολλούς καλλιτέχνες, Έλληνες και ξένους. Δεν έχω κάποιον που πατάω πάνω του άλλα θα ήθελα π.χ μια καριέρα σαν αυτή της Άννας Βίσση που δεν ξέρεις ούτε κι αυτή που να την κατατάξεις, αλλα λες ότι είναι μια φοβερή perfomer με μια εξαιρετική φωνή που έχει πει τα πάντα με τον δικό της αξεπέραστο τρόπο, κι αυτό το θαυμάζω πολύ!\nΗ εμφάνιση παίζει ρόλο;\nΝαι σίγουρα βοηθάει η εμφάνιση άλλα θα έλεγα πως περισσότερο βοηθάει να έχεις έναν καλό χαρακτήρα, να είσαι εντάξει με τους συναδέλφους σου, να είσαι ευγενικός, τίμιος, και ταπεινός. Η καλή εμφάνιση χρειάζεται στο ποπ τραγούδι κυρίως για να βλέπει ο κόσμος κάτι ωραίο στη σκηνή, κάτι που να έχει αισθητική.\nΓια ποιόν λόγο θα διέλυες μια συνεργασία;\nΘα το έκανα αν κάποιος με προσέβαλε ή μείωνε αυτό που κάνω χωρίς να δώσω το δικαίωμα ή αν δεν περνούσα καλά με ότι αυτό συνεπάγεται.\nΤο διαδίκτυο ή το ραδιόφωνο βοηθάει πιο πολύ έναν καλλιτέχνη σήμερα;\nΣίγουρα το διαδίκτυο, διότι έτσι όπως έχουν γίνει τα πράγματα οι ειδήσεις τρέχουν πιο γρήγορα, και ο κόσμος εκεί επιλέγει να ακούει αυτά που θέλει. Γι'αυτό πιστεύω πως το διαδίκτυο είναι ο καλύτερος τρόπος για να αναδειχθεί πιο γρήγορα ένα ταλέντο. Από 'κει και πέρα και τα ραδιόφωνα βοηθάνε πάρα πολύ άλλα ξέρουμε πόσο δύσκολο είναι πλέον να ακούγεσαι εκεί αφού είναι περιορισμένες οι θέσεις και οι τρόποι για να μπεις.\nΧορεύεις και τραγουδάς, θα συμμετείχες σε μιούζικαλ;\nΝαι ναι ναι. Με πάρα πολύ χαρά θα το ήθελα αυτό. Λατρεύω τα μιούζικαλ, είναι κάτι που έχω σπουδάσει στο Ωδείο Φακανά και είναι κάτι που με ενδιαφέρει πολύ να κάνω.\nΠόσο δύσκολος είναι ο συνδυασμός να χορεύεις και να τραγουδάς;\nΣίγουρα είναι κάτι δύσκολο από την άποψη ότι χρειάζεται να έχεις καλή φυσική κατάσταση, να έχεις έλεγχο στις αναπνοές σου και να κάνεις focus σε όλο αυτό. Εμένα από μικρή μου έβγαινε αβίαστα να τα συνδυάζω, ωστόσο θέλει συνεχή προπόνηση και δουλειά.\nΠως νιώθεις που σιγά σιγά αποκτάς το δικό σου κοινό, θαυμαστές που σου στέλνουν μηνύματα;\nΕίναι φοβερό συναίσθημα νά ξέρεις ότι υπάρχουν άνθρωποι που τους αρέσει αυτό που κάνεις, ότι σε θαυμάζουν μικρά παιδιά που γι'αυτούς είσαι πρότυπο. Είναι πάρα πάρα πολύ σημαντικό και είναι τροφή για έναν καλλιτέχνη αυτό το πράγμα, σου δίνει δύναμη να κάνεις κι άλλα πράγματα γιατί λες ότι όντως υπάρχει μια ανταπόκριση από τον κόσμο και μια αγάπη. Τα "Λιλάκια" όπως τα λένε, πραγματικά με έχουν συγκινήσει υπερβολικά. Όλο αυτό μου δίνει μεγάλη χαρά και δύναμη να προχωρήσω.\nΟι γονείς σου πως αντέδρασαν στην απόφαση σου από δασκάλα να γίνεις τραγουδίστρια;\nΓια τους γονείς μου πραγματικά δεν ήταν κάτι το περίεργο. Ήξεραν πως θα ασχοληθώ με αυτό, γιατί σου λέω έτσι ήμουν πάντα, δεν ξύπνησα μια μέρα και είπα θα γίνω τραγουδίστρια, όλα έγιναν σιγά σιγά και ομαλά και χαίρονται πάρα πολύ γιατί βλέπουν πόσο πολύ το αγαπώ και με γεμίζει. Παίρνω πολύ αγάπη και υποστήριξη από αυτούς για να συνεχίσω να κυνηγάω το όνειρο μου και με βοηθάνε απ'όλες τις απόψεις. Μου δείχνουν ότι είναι περήφανοι για εμένα.\nΠοια ήταν τα συναισθήματα σου τη στιγμή που ανέβηκε το τραγούδι σου στο youtube και το είδες;\nΝα σου πω την αλήθεια δεν μπορούσα να το συνειδητοποιήσω πολύ στην αρχή. Μόλις το είδα ανεβασμένο, είπα μόνο "Ωραία, τώρα ξεκινάμε!".\nΑπό ποιόν ήταν το πρώτο μήνυμα που έλαβες όταν ανέβηκε το τραγούδι;\nΔεν ήταν μήνυμα άλλα τηλέφωνο, από την μαμά μου... Ήταν πάρα πολύ συγκινημένη και πραγματικά δεν θα τη ξεχάσω ποτέ αυτή τη στιγμή. Είχα καιρό να την ακούσω έτσι, έκλαιγε, μου έλεγε όμορφα λόγια και πόσο περήφανη είναι για μένα. Όλο αυτό μου έδωσε άπειρη δύναμη για το μέλλον.\nΝιώθεις πως από τη στιγμή που κυκλοφόρησε το τραγούδι σου απέδειξες πως όλο αυτό για το οποίο παλεύεις τόσο καιρό αξίζει και οδηγεί κάπου;\nΝαι το ένιωσα. Στους δικούς μου άνθρωπος, γονείς και φίλους πραγματικά δεν είχα να αποδείξω κάτι, είναι μαζί μου τόσο καιρό, ξέρουν πόσο πολύ το προσπαθώ, το θέλω και πιστεύουν σε μένα. Αυτός είναι και ο λόγος που έχω αυτή την καλή ενέργεια κι όλα πάνε κατ'ευχήν.Τώρα από κει κ πέρα στον περισσότερο κόσμο είναι που ήθελα να δείξω ποια είμαι , και δεν ξέρω αν το έχω καταφέρει ακόμα. Θέλει κόπο και χρόνο για να κερδίσεις τον κόσμο και να δείξεις ποιος πραγματικά είσαι. Δεν είναι κάτι όμως που με πτοεί, όλα θα γίνουν σιγά σιγά.\nΠοια είναι η Λίλα με δυο τρεις λέξεις;\nΗ Λίλα είναι ένας θετικός άνθρωπος που αγαπάει βαθιά, λατρεύει αυτό που κάνει και θέλει να εκφράζεται μέσα από κάθε τρόπο.\nΠριν δύο χρόνια θα σου έλεγα τον Χρήστο Δάντη με τον οποίο το κατάφερα να είμαι μαζί του στη σκηνή για πάνω από έναν χρόνο και πραγματικά είμαι πάρα πολύ ευγνώμων για την ευκαιρία που μου έδωσε. Από κει και πέρα, είναι πάρα πολλοί καλλιτέχνες που θα ήθελα να συνεργαστώ, αμέτρητοι. Αν όμως έπρεπε να ξεχωρίσω έναν θα πω τον Σάκη Ρουβά διότι είμαι Ρουβίτσα από πάρα πολύ μικρή και θα ήθελα να βρεθώ μαζί του επί σκηνής και να κάνουμε αξέχαστο show.\nΑισθάνεσαι sexy όταν είσαι στη σκηνή;\nΌταν διαβάζεις στο youtube σχόλια που αναφέρονται περισσότερο στην εξωτερική σου εμφάνιση παρά στις φωνητικές σου επιδόσεις , πως νιώθεις, σε επηρεάζουν;\nΌχι καθόλου. Δεν με ενοχλούν τα σχόλια για την εξωτερική μου εμφάνιση και γενικότερα δεν με επηρεάζουν ούτε τα αρνητικά σχόλια. Από την στιγμή που εκτίθεμαι δέχομαι την κριτική.\nΘυμάσαι την πρώτη στιγμή που βρέθηκες σε live στο πλευρό του Χρήστου Δάντη;\nΝαι φυσικά, ήταν στην Καλαμάτα πριν 16 περίπου μήνες. Είμαι πολύ ευγνώμων απέναντι του γιατί μου έχει δώσει πάρα πολλά πράγματα, ωραία ενέργεια, συμβουλές και χώρο στην σκηνή και την αφίσα μαζί του. Έχουμε κάνει μαζί πάνω από 250 live, νιώθω απίστευτα τυχερή.\nΜια συμβουλή που σου έχει δώσει;\nΝομίζω πως με τον τρόπο του μου έχει δείξει ότι πρέπει να είμαι ταπεινή διεκδικώντας όμως αυτό που θέλω, να παραμείνω αυτό το κορίτσι που γνώρισε, να το κρατήσω αυτό και να κάνω αυτό που αγαπώ όσο καλύτερα μπορώ. Και μια ακόμα πως ο τραγουδιστής βοηθιέται πάρα πολύ με την συνεχή επαφή του στο στούντιο με την ίδια του τη φωνή και με συνεχείς πειραματισμούς φωνητικά.\nΘα έκανες ντουέτο μαζί του;\nΕννοείτε με χίλια. Άλλωστε στα live τραγουδάμε μαζί το "Αναπάντητες κλήσεις" και είναι μια ωραία στιγμή που ο κόσμος αγαπάει πολύ. Νομίζω πως με τον Χρήστο ακόμα κι αν σταματήσουμε να συνεργαζόμαστε οn stage θα υπάρξει στο μέλλον κι άλλη συνεργασία και ίσως ένα ντουέτο η να πω κάποιο τραγούδι του.\nΤο αγαπημένο σου τραγούδι του ποιο είναι;\nΜ'αρέσει πάρα πολύ το "Εκτός τροχιάς".\nΈχω ναι. Φοβάμαι πολύ την απώλεια των αγαπημένων μου προσώπων, είναι κάτι που δεν μπορώ να διαχειριστώ. Στα 17 μου έχω χάσει τον αγαπημένο μου παππού που ήταν ο φύλακας άγγελος μου κι ακόμα είναι και θα ναι για πάντα.\nΗ μετάβαση από μια μικρή πόλη στην Αθήνα για να κυνηγήσεις το όνειρο σου ήταν εύκολη;\nΝαι γιατί είχα και έχω εδώ τον αδερφό μου, που με βοήθησε πάρα πολύ. Δεν μπορώ να πω πως δυσκολεύτηκα γιατί είμαι πάρα πολύ κοινωνικό άτομο και είχα το πείσμα για να κάνω τα όνειρα μου πραγματικότητα. Εκτός αυτού επειδή είμαι ασύχαστο πνεύμα η Αθήνα μου ταιριάζει γιατί δεν θέλω πάρα πολύ την ηρεμία. Κι αν τη θέλω αυτή τότε πηγαίνω στους δικούς μου και την απολαμβάνω.\nΑπό ποια εταιρία κυκλοφορεί το τραγούδι σου;\nΚυκλοφορεί από την Icon music records, μια εταιρία που πραγματικά ήταν μεγάλη μου επιθυμία να πάω εκεί. Μου αρέσει πάρα πολύ η ομάδα, τα παιδιά και γενικά όλο αυτό το team το οποίο γνώρισα φέτος που δουλέψαμε μαζί στην Αυτοκίνηση. Πιστεύουν σε εμένα και στο project μου, μου δίνουν το ελεύθερο να κάνω πραγματικά αυτό που θέλω και που είναι πλέον σπάνιο αυτό σε μια δισκογραφική εταιρία, το να σου δώσει τον χώρο σου και να πιστέψει σε σένα. Μακάρι να συνεχίσουμε τη συνεργασία μας και να πάνε όλα καλά.\nΓια σένα τι είναι η μουσική και το τραγούδι;\nΕίναι τρόπος έκφρασης και επικοινωνίας της ενέργειας από μένα προς τον κόσμο κι από τον κόσμο προς εμένα. Είναι πολύ σημαντικό αυτό το πάρε δώσε.\nΥπάρχει κάποιο τραγούδι με το οποίο θα χαρακτήριζες τον εαυτό σου;\nΜε το "Ψυχή στον αέρα και πόδια στη γη" του Γιώργου Μαζωνάκη.\nΠοιών ανθρώπων τις συμβουλές ακούς πάντα;\nΤων γονιών μου και του αδερφού μου. Ενώ το τελευταίο διάστημα έχει μπεί στη ζωή μου μια καλή φίλη και συνεργάτιδα που έχει πιστέψει πολύ σε μένα και πλέον την βάζω κι αυτή μέσα στους ανθρώπους που ακούω πάντα την γνώμη τους.\nΚαι τέλος τι συμβουλή θα έδινες εσύ στον εαυτό σου;\nΝα μην αλλοιωθεί ποτέ το μέσα της.\nΣυνέντευξη This Is Just Life στον Χρήστο Κωνσταντίνου | Λίλα Τριάντη: "Η μουσική είναι τρόπος έκφρασης και επικοινωνίας της ενέργειας από μένα προς τον κόσμο κι από τον κόσμο προς εμένα" Reviewed by Akis Tsakiris on 1:39 π.μ. Rating: 5\nTags : ΛΙΛΑ ΤΡΙΑΝΤΗ ΣΥΝΕΝΤΕΥΞΗ ΧΡΗΣΤΟΣ ΚΩΝΣΤΑΝΤΙΝΟΥ


Sam's Field Adult Medium - SAM'S FIELD - Pet4u\nΑρχική/ΣΚΥΛΟΙ/ΞΗΡΑ ΤΡΟΦΗ ΣΚΥΛΟΥ/SAM'S FIELD/Sam's Field Adult Medium\nΞηρά τροφή συντήρησης για μεσαίες φυλές ενήλικων σκύλων. Κοτόπουλο & Πατάτα.\n15kg (τα 2kg Δώρο)\nΞΗΡΑ ΤΡΟΦΗ SAM'S FIELD ADULT MEDIUM ΦΡΕΣΚΟ ΚΟΤΟΠΟΥΛΟ & ΠΑΤΑΤΑ\nισορροπημένα επίπεδα λιπαρών οξέων Ω-3 και Ω-6\nΔιατροφικές πρόσθετες ύλες ανά 1 kg: Βιταμίνη A 20 000 IU, Βιταμίνη D3 1 900 IU, Βιταμίνη E 500 mg, Βιταμίνη B1 4,5 mg, Βιταμίνη B2 6,0 mg, Βιταμίνη B6 5,0 mg, Βιταμίνη B12 0,05 mg, Νιασίνη 26 mg, Παντοθενικό οξύ 13 mg, Βιοτίνη 0,78 mg, Φολικό Οξύ 0,65 mg, Χλωριούχος χωλίνη 780 mg, Οργανικός Ψευδάργυρος 107 mg, Οργανικός Χαλκός 18 mg, Ιώδιο 0,84 mg, Οργανικό Σελήνιο 0,2 mg.\nΤη χρησιμοποιώ δύο χρόνια τώρα και έχω δει μεγάλη αλλαγή στο τρίχωμα του σκύλου μου, είναι πολύ πιο λαμπερό από πριν και την τρώει με πολύ όρεξη. Σίγουρα value for money.\nPolyxeni 16/10/2021, 14:18\nΑπό τις χειρότερες που έχω δοκιμάσει, την πήρα αναγκαστικά λόγω έλλειψης εκείνης που παίρνω συνήθως και διέλυσε το γαστρεντερικό του σκύλου. Ένα μήνα δεν κοιμόμασταν από τις διάρροιρες.\nIridaP 23/09/2021, 05:48\nΑπίστευτη τροφή. Αναγκάστηκα να αλλάξω τροφή λόγο οικονομικών από μια πιο ακριβή και αυτή είναι εξίσου καλή. Ο σκύλος μου είναι επιλεκτικός και έχει εξαφανίσει κατά καιρούς αλλεργίες σε μερικές. Με αυτή δεν έχει κανένα πρόβλημα.\nIliana 29/01/2020, 21:17\nΤρομερη τροφη απο την ωρα που του εδωσα αυτη το τριχωμα του ειναι πιο λαμπερο και απαλο και τα κακα του εγιναν πιο σφιχτα. Την τρωει παντα με ορεξη.\nVasiliki 04/08/2019, 16:25\nΑριστη σχεση ποιοτητας τιμης. Πολυ καλο τριχωμα και διαθεση την τρωει με ορεξη. Ολα πολυ καλα\nhrv 20/02/2019, 21:33\nΕΧΩ 3 ΣΚΥΛΙΑ ΜΕΣΑΙΟΥ ΜΕΓΕΘΟΥΣ ΤΗΝ ΞΑΝΑΠΗΡΑ ΜΕΤΑ ΑΠΟ ΚΑΙΡΟ ΤΗΝ ΤΡΩΝΕ ΜΕ ΟΡΕΞΗ ΟΜΩΣ ΠΑΡΑ ΠΟΛΛΑ ΚΟΠΡΑΝΑ ΔΕΝ ΑΞΙΖΕΙ ΤΑ 5 ΑΣΤΕΡΙΑ\nΘΕΜΗΣ 11/03/2018, 17:45\nΠολύ καλή,την τρώει με όρεξη.\nΑΝΤΩΝΗΣ ΛΑΠΠΟΣ 08/12/2017, 11:52\nΤην τρωει εδω κ ενα μηνα με ορεξη ακομη κ χωρις μικρο μεζεδακι μεσα που εχει μαθει ,ειναι westy θυληκο 7χρονων. Μικρος ογκος κοπρανων ,φαινεται οτι ειναι μια απο τις ποιοτικες τροφες ,δεν το μετανιωσα που πηρα το μεγαλο μεγεθος συσκευασιας.\nΜηλου 18/11/2016, 00:24\nΤέλεια τροφή - Εδώ και ένα χρόνο δεν την αλλάζουμε !\nEύη 27/05/2016, 15:02\nΠέρα από τη δεδομένη ποιότητα τροφής, η εξυπηρέτηση ήταν άμεση και αψογη,\nNikos 21/05/2016, 20:46\nΑψογη ανεκτικότητα της τροφής από τον σκύλο μου,μικρή ποσότητα κοπράνων μία φορά την ημέρα και καθόλου υδαρή.Δεν δείχνει να την βαριέται και του αρέσει πολύ.\nΜΙΧΑΗΛ ΚΩΝΣΤΑΝΤΙΝΟΥ 28/03/2016, 00:31\nΠολύ καλή τροφή, την τρώει με όρεξη!\nEύα 28/01/2016, 22:54\nvassia 05/01/2016, 17:32\nΤην τρώει με όρεξη και τρίχωμα,ενεργεια και κόπρανα είναι όλα μια χαρά.\nMaria 26/09/2015, 12:41\nΠολύ υψηλή περιεκτικότητα σε πρωτείνες και καλή τιμή.Ο σκύλος μου την τρώει με όρεξη, την αφομοιώνει πολύ καλά, έχει ενέργεια , υγιές γυαλιστερό τρίχωμα και έχασε το "φούσκωμα" που είχε χωρίς να χ3άσει βάρος.\nΛία 22/11/2014, 09:04


Μανία πόλεως : CaptainBook.gr - Το πιο ενημερωμένο ηλεκτρονικό βιβλιοπωλείο.\nΣυγγραφέας: Κοσμάς Ι. Χαρπαντίδης\nΤι μένει από μια πολιτεία που βυθίζεται στη μνήμη και αναζητά το πρόσωπό της; Τι διασώζεται από την ώχρα των αρχοντικών της και τη μυρωδιά του καπνού; Αναζητώντας την πόλη, ο αφηγητής αντιλαμβάνεται το σώμα του να γίνεται οθόνη, όπου προβάλλονται οι εικόνες των κτιρίων της, τα πλήθη των εξόριστων και των προσφύγων, ο ιός της κόκκινης φλόγας, τα φλεγόμενα δολάρια των αριστοκρατών και το πιάνο στη θάλασσα χάριν παιδειάς, η σιωπή των πέτρινων χρόνων και οι τρελοί χοροί στο Φαληρικόν.\nΟ αφηγητής ανασύρει όσα απαιτούνται για να δικαιολογηθεί ότι πάσχει από μανία πόλεως, αλλά και για να αποδείξει την αδυναμία της μνήμης του να αναπαραστήσει πιστά όσα ανεβαίνουν ως έργο χρόνια τώρα μέσα του.\nΣημείωση: Επανέκδοση: "Επικαιρότητα", 1993.\nISBN (10ψήφιο): 960-04-3899-4\nΟ Κοσμάς Χαρπαντίδης γεννήθηκε το 1959 στο Κάτω Νευροκόπι Δράμας. Σπούδασε νομικά και σήμερα ζει στην Καβάλα. Έχει κατοικήσει, κατά καιρούς, και σε άλλες πόλεις του βορρά. Εμφανίστηκε το 1993 με τα αφηγήματα Μανία πόλεως (εκδόσεις Επικαιρότητα) και στη συνέχεια το 1995 με τα διηγήματα Οι εξοχές των νεκρών (εκδόσεις Νεφέλη). Συνεργάστηκε στην έκδοση του λογοτεχνικού περιοδικού Υπόστεγο. Το 1997 έγραψε το Ταξίδι με θέα τη θάλασσα, ένα ανθολόγιο λογοτεχνικών κειμένων για την Καβάλα σε μορφή θεατρικού αναλογίου.


ΝΤΕΙΒΙΝΤ ΓΚΛΑΣΙΝ: Ο ΕΠΙΧΕΙΡΗΜΑΤΙΑΣ που ΧΡΕΟΚΟΠΗΣΕ και ΖΕΙ σαν… ΝΑΥΑΓΟΣ σε ΕΡΗΜΟΝΗΣΙ της ΑΥΣΤΡΑΛΙΑΣ – Voliotaki.gr\nΠολλοί είναι εκείνοι που ονειρεύονται να δραπετεύσουν από την ζωή που έχουν χτίσει αναζητώντας ένα κομμάτι παραδείσου σε κάποιο απομονωμένο τροπικό νησί, ελάχιστοι ωστόσο είναι εκείνοι που μπορούν να πραγματώσουν το εν λόγω όνειρο.\nΈνας από αυτούς, ο Ντέιβιντ Γκλασίν, ο οποίος πριν από 30 (και βάλε) χρόνια συνάντησε την ιδανική ζωή σε ένα έρημο τροπικό νησί στα ανοικτά των ακτών της Αυστραλίας, κι έκτοτε έριξε πίσω του μαύρη πέτρα…\nΑπό το ζενίθ στο ναδίρ με το χρηματιστηριακό κραχ του 1987\nΟ Γκλασίν ξεκίνησε την επαγγελματική του ζωή στη βιομηχανία τροφίμων, αλλά τα παράτησε για να ακολουθήσει μια καριέρα ως σύμβουλος επιχειρήσεων.\nΚάπου εκεί σοκαρίστηκε όταν ανακάλυψε ότι οι ίδιες εταιρείες που τον αγνοούσαν κατά το παρελθόν, τον πλήρωναν χιλιάδες δολάρια προκειμένου να λαμβάνουν για τις συμβουλές του.\nΤα πήγε πολύ καλά στη δουλειά του και το επόμενο βήμα ήταν να ιδρύσει μια εταιρεία παιχνιδιών με τον αδερφό του.\nΈγινε πρόεδρος και οι δυο τους, δημιούργησαν μαζί μια μεγάλη περιουσία με την εταιρεία τους να αποτιμάται πάνω από 10 εκατομμύρια δολάρια Αυστραλίας στο αποκορύφωμά της (πάνω από 37 εκατομμύρια δολάρια Αυστραλίας σήμερα).\nΌλα έδειχναν να πηγαίνουν εξαιρετικά για τον Γκλασίν ο οποίος είχε στην κατοχή του τρία ακίνητα καθώς και μία ευτυχισμένη οικογενειακή ζωή με σύζυγο και παιδιά τη γυναίκα και τα παιδιά του.\nΣτη συνέχεια, ωστόσο, τα πράγματα άλλαξαν απροσδόκητα.\nΤο χρηματιστήριο κατέρρευσε. Οι εταιρείες σε όλο τον κόσμο έχασαν την αξία τους με γοργούς ρυθμούς καθώς όλοι αγωνίζονταν να πουλήσουν τις μετοχές τους.\nΜέσα σε λίγες ημέρες, η εταιρεία του Γκλασίν είχε γίνει άχρηστη.\nΟ ίδιος λέει ότι ποτέ δεν έβλεπε τα χρήματα ως κάτι παραπάνω από ένα σύνολο αριθμών επάνω σε ένα κομμάτι χαρτί ωστόσο την ημέρα που έπαψε να είναι πολυεκατομμυριούχος η ψυχολογία του δεν ήταν και η καλύτερη:\n«Επέζησα σωματικά, αλλά ψυχικά ήταν δύσκολο.\nΈνιωθα πως ήμουν εντελώς αποτυχημένος, παρόλο που η καταστροφή δεν ήταν δικό μου λάθος – δεν μπορούσα να κάνω τίποτα για να το σταματήσω, αλλά ένιωθα αποτυχημένος».\nΚαθώς περνούσε ο καιρός, ο Γκλασίν άρχισε σιγά σιγά να χάνει τα πάντα.\nΗ γυναίκα και τα παιδιά του τον εγκατέλειψαν, αδυνατούσε να είναι συνεπής στις όποιες οικονομικές υποχρεώσεις του και δεν ήξερε τι να κάνει.\nΣτις 11 Νοεμβρίου του 1991, η Τράπεζα ξεκίνησε τις διαδικασίες για να του πάρει το σπίτι.\nΠέρασε το πρωινό εκείνης της ημέρας στο υποκατάστημα της τράπεζας παρακαλώντας τους υπαλλήλους να τον αφήσουν να το ξεπληρώσει με μικρότερες δόσεις, αλλά χωρίς αποτέλεσμα.\nΟ Γκλασίν θα μπορούσε να είχε επιστρέψει στη δουλειά του συμβούλου επιχειρήσεων, αλλά λέει ότι δεν ήθελε να διακινδυνεύσει την ψυχική του υγεία κάνοντάς κάτι τέτοιο.\nΤότε ήταν που γνώρισε μια άλλη γυναίκα και στο μυαλό του γεννήθηκε μια νέα ιδέα.\nΗ ιδέα της απόδρασης σε εξωτικό νησί\nΌταν η νέα του σύντροφος τού πρότεινε να «αποδράσει» από τη ζοφερή πραγματικότητα και να ζήσει κάπου απομονωμένα, ο Γκλασίν δεν άργησε διόλου να το κάνει πράξη.\nΕίχε μεγαλώσει κοντά στη θάλασσα και ήξερε ότι οι ικανότητές του για επιβίωση σε κάποιο απομονωμένο νησί θα μπορούσαν να τον βοηθήσουν.\nΣκέφτηκε πως θα μπορούσε να ξεφύγει από τα πάντα και η ιδέα να ζει μόνο με τα απολύτως αναγκαία, του άρεσε.\nΓια να το κάνει έπρεπε ωστόσο να βρει χρήματα και κάπως έτσι αποφάσισε να βρει επενδυτές που θα χρηματοδοτούσαν την ιδέα του χτίζοντας ένα θέρετρο σε κάποιο νησί.\nΕκείνος, θα μπορούσε να ζει εκεί ενώ οι παραθεριστές θα έκαναν εξερευνήσεις στις διακοπές τους.\nΦυσικά, ο Γκλασίν δεν ενδιαφερόταν αν θα έρχονταν οι τουρίστες ή όχι, το μόνο που ήθελε ήταν να βρει τρόπο να πάει στο νησί όπου σχεδίαζε να ζήσει.\nΟι επενδυτές βρέθηκαν και ταξίδεψαν μαζί με Γκλασίν όλοι μέχρι το νησί, που ονομάζεται Restoration (ακριβώς έξω από τη βόρεια ακτή της Αυστραλίας), για να το εξερευνήσουν και να κάνουν σχέδια για την κατασκευή θέρετρου με 16 υπνοδωμάτια.\nΟ Γκλασίν λέει ότι πέρασε εκείνη την πρώτη ημέρα στο νησί ψαρεύοντας, τρέχοντας σαν μικρό παιδί και ανακαλύπτοντας τις ομορφιές της ζωής.\nΤο ένοιωσε αμέσως ότι αυτό ήταν το μέρος που ήθελε να ζήσει.\nΌταν επέστρεψαν, οι επενδυτές κατάρτισαν τα σχέδιά τους και πήραν την έγκριση για πολεοδομική άδεια.\nΩστόσο, οι ιθαγενείς των γύρω νησιών υπέβαλαν ένσταση και τα σχέδια ακυρώθηκαν.\nΟ Γκλασίν όμως επέστρεψε στο νησί, από το οποίο τώρα κατείχε ένα τρίτο (μέσω της επενδυτικής εταιρείας), και μετακόμισε μόνιμα εκεί.\nΗ ζωή στην καλύβα και ο κροκόδειλος\nΣτο νησί, υπήρχε μια καλύβα στην παραλία από τον Β’ Παγκόσμιο Πόλεμο, στην οποία κοιμόταν ο Γκλασίν.\nΑρχικά, οι ιθαγενείς ήταν εχθρικοί προς τον νέο τους γείτονα καθώς ήταν μέρος της ομάδας που θεωρούσαν ότι προσπάθησε να καταλάβει τη γη τους, αλλά σήμερα ο Γκλασίν λέει ότι είναι πιο ανεκτικοί απέναντί του και ζουν μαζί ειρηνικά.\nΛέει ότι όταν πεθάνει, σκοπεύει να τους «επιστρέψει» το νησί τους.\nΜια φορά το χρόνο, ο Γκλασίν πηγαίνει και κάνει τεράστιες προμήθειες στην ηπειρωτική χώρα.\nΈχει καλές σχέσεις με τους ψαράδες των καϊκιών που ψαρεύουν γαρίδες και εκείνοι τον εξυπηρετούν στις μετακινήσεις του.\nΠερνά μια εβδομάδα στην πόλη πριν μαζέψει όλα τα ψώνια του και τα τακτοποιεί πάνω στο ψαράδικο.\nΈπειτα, οι ψαράδες τον πηγαίνουν πίσω στο νησί του και εκείνος τους ευχαριστεί με λίγη από τη σπιτική του μπύρα.\nΟ Γκλασίν λέει ότι οι ψαράδες απολαμβάνουν να έρχονται στο νησί του και να χαλαρώνουν μαζί του εκεί και πως του αρέσει να ταξιδεύει με το ψαράδικο καθώς προλαβαίνει να δει λίγο τηλεόραση και να σερφάρει στο Διαδίκτυο.\nΦυσικά, η ζωή σε ένα έρημο νησί έχει τους κινδύνους της δεν είναι μόνο διασκέδαση και παιχνίδι.\nΟ πιο μεγάλος κίνδυνος είναι ένας συγκεκριμένος κροκόδειλος που ονομάζεται Boxhead.\nΕίναι ένας πληγωμένος κροκόδειλος που έρχεται στο νησί κάθε τόσο και είναι μεγαλύτερος και πολύ πιο επιθετικός από τους άλλους κροκόδειλους.\nΟ Γκλασίν πρέπει να είναι εξαιρετικά προσεκτικός με αυτό το πλάσμα και δεν πρέπει να το πλησιάζει όταν αυτό βγαίνει στην ξηρά.\nΠολλές διασημότητες έχουν επισκεφθεί το νησί του καθώς έχει αποκτήσει παγκόσμια φήμη.\nΟ Γκλασίν έχει εμφανισθεί σε δεκάδες ντοκιμαντέρ καθώς και σε διαδικτυακά βίντεο και έχει γίνει γνωστός σε όλο τον κόσμο.\nΟ Ράσελ Κρόου σταμάτησε να τον επισκεφτεί όταν ταξίδευε για τον μήνα του μέλιτος και ο Γκλασίν τον περιέγραψε ως «έναν υπέροχο άνθρωπο, έναν πραγματικά ωραίο τύπο».\nΑντιμέτωπος με έξωση\nΌταν ο άλλος μεγαλομέτοχος της εταιρείας που είναι ιδιοκτήτρια του νησιού αποφάσισε πως ήθελε να πουλήσει το δικό του 1/3 των μετοχών και προσπάθησε να διώξει τον Γκλασίν από εκεί, η υπόθεση έφθασε στο Δικαστήριο.\nΟ δικαστής έκρινε ότι ο Γκλασίν ζούσε στην πραγματικότητα στο νησί παράνομα καθώς το συμβόλαιο που υπέγραψε (με το οποίο είχε αποκτήσει το 1/3) ανέφερε ότι η εταιρεία του έπρεπε να κατασκευάσει το μικρό θέρετρο στο νησί, κάτι που δεν συνέβη ποτέ.\nΩς εκ τούτου, τον διέταξαν να φύγει από το νησί, αλλά εκείνος έμεινε εκεί και πάλεψε για τον τόπο που αγαπούσε.\nΑκόμη και σήμερα ο πρώην επιχειρηματίας ζει στο Restoration Island και εξακολουθεί να απολαμβάνει τη ζωή ως ναυαγός, απαλλαγμένος από τα άγχη της σύγχρονης ζωής και βασιζόμενος αποκλειστικά σε όσα του παρέχει η μητέρα φύση.\nΑΥΣΤΡΑΛΙΑΣ ΕΠΙΧΕΙΡΗΜΑΤΙΑΣ ΖΕΙ ΝΑΥΑΓΟΣ ΝΗΣΙ\t2022-01-22\nTagged with: ΑΥΣΤΡΑΛΙΑΣ ΕΠΙΧΕΙΡΗΜΑΤΙΑΣ ΖΕΙ ΝΑΥΑΓΟΣ ΝΗΣΙ\nPrevious: ΜΑΚΡΟΝ σε ΜΗΤΣΟΤΑΚΗ για τα RAFALE: ΧΤΙΖΟΥΜΕ την ΕΥΡΩΠΗ της ΑΜΥΝΑΣ\nNext: ΔΩΡΟΘΕΑ ΚΟΛΥΝΔΡΙΝΗ: “ΚΑΝΕΝΑΣ ΣΥΜΒΙΒΑΣΜΟΣ, ΚΑΜΙΑ ΥΠΟΧΩΡΗΣΗ… ΤΑ ΒΑΜΠΙΡΣ στο ΚΑΛΥΒΙ τους”!\nΣΟΚ στον ΑΛΜΥΡΟ για τον ΕΠΙΧΕΙΡΗΜΑΤΙΑ ΓΙΩΡΓΟ ΠΑΠΑΘΑΝΑΣΙΟΥ – “ΕΦΥΓΕ” από ΚΟΡΩΝΟΪΟ, ΗΤΑΝ ΑΝΕΜΒΟΛΙΑΣΤΟΣ


Μπάτης « Παντάκης Γιώργος\n« Γρηγόρης Ασίκης\nΗ διάλεξη του Μάνου Χατζιδάκι το ’49 »\nΓεννήθηκε στον Πειραιά το 1890 όπου και πέθανε τα 1967. Έπαιζε πάρα πολύ ωραία μπαγλαμά και είχε δικό του χοροδιδασκαλείο (κάτι σαν Ωδείο) στη Δραπετσώνα, γύρω στο 1925. Στη ζωή του έκανε πολλές δουλειές. Μέχρις ότου καεί του Καραϊσκάκη το 1937 διατηρούσε εκεί καφενείο – τεκέ, όπου σύχναζαν όλοι οι μάγκες της εποχής.\nΕίχε χοροδιδασκαλείο, καφενείο – τεκέ, πουλούσε φάρμακα γιά τους κάλους και τα δόντια, έκανε το μικροπωλητή, είχε ενεχυροδανειστήριο κ.ά. Στη ζωή του έκανε πολλές δουλειές. Εκτός από το χοροδιδασκαλείο και το καφενείο – τεκέ, πουλούσε φάρμακα για τους κάλους και τα δόντια, έκανε το μικροπωλητή, είχε ενεχυροδανειστήριο κ.ά. Είχε ανεπτυγμένο το αίσθημα του χιούμορ και έχουν αφήσει εποχή τα καλαμπούρια του και οι «πλάκες» πού ‘χε σκαρώσει σε πολλούς, χωρίς την παραμικρή δόση κακίας. Χαρακτηριστικοί είναι και μερικοί τίτλοι τραγουδιών του.\nΔύο περιστατικά δίνουν την εικόνα του θυμόσοφου Μπάτη:\nΤο 1935 με τον Βαμβακάρη… (Περιστατικό 1)\nΚαι το δεύτερο που συνέβη πάλι στο Ηράκλειο, λίγες μέρες μετά το πρώτο, την ημέρα που θα γύριζαν στον Πειραιά. (Περιστατικό 2)\nΣαν καλλιτέχνης είναι από τους πρώτους σημαντικούς ρεμπέτες μουσικούς και από τους σημαντικότερους συνθέτες της προπολεμικής εποχής. Από το 1915 έπαιζε μπαγλαμά και τραγουδούσε στους τεκέδες και τα ταβερνάκια και, μαζί με τον Βαμβακάρη, τον Ανέστη και τον Στράτο αποτέλεσε το πρώτο ρεμπέτικο συγκρότημα που εμφανίστηκε στην Ανάσταση του Πειραιά, στο μαγαζί του Κωνσταντόπουλου, του 1934 (δύο μπουζούκια, μπαγλαμάς, τραγουδιστής) (φωτογραφία). Μέχρι τον θάνατό του έπαιζε και τραγουδούσε πότε με συγκροτήματα και πότε μόνος του, γυρνώντας στα καφενεία και στις ταβέρνες. Ήταν πραγματικά ο αντιπροσωπευτικός τύπος του ρεμπέτη καλλιτέχνη. Οι παλιοί τον θυμούνται πάντα καλοντυμένο να παίζει στα λεμονάδικα, καθισμένος πάνω σ’ ένα καρότσι, με το μικρό οργανάκι του, που έκρυβε στη μέσα τσέπη του σακακιού του. Ο πιο όμορφος χαρακτηρισμός που γίνηκε για τον Μπάτη είναι αυτός που έκανε ο γερο-Τσακιριάν που τον γνώριζε καλά:\n«Ήταν ο Ρήγας του Πειραιά.» Είναι ένας χαρακτηρισμός που μαζί του συμφωνούν όλοι όσοι τον γνώρισαν. Όταν θάψανε το Μπάτη τον βάλανε μαζί τον αγαπημένο του μπαγλαμά πούχε φτιάξει ο Τσακιριάν (δες φωτογραφία).\nΟ Κ.Παπαδόπουλος (μπουζούκι), Δ.Δασκαλάκης (κιθ.), Γ.Ροβερτάκης (πιάνο), Μπουχράμ Αλτιμπακιάν (βιολί) και ο Μπάτης με τον μπαγλαμά του (1952).\nΟ Μπάτης λίγο πριν ταφεί. Στα χέρια του έχουν απιθώσει τον αγαπημένο του μπαγλαμά που έφτιαξε ο Τσακιριάν.\nΟ Γιώργος Μπάτης μπροστά στο καφενείο του με την παρέα του το 1933.\nΑπό κάτω απ΄ το ραδίκι με Ζαμπέτα (1968). Μπουζούκια: Χιώτης, Παπαδόπουλος, Καρνέζης, Μακρυδάκης, Καραμπεσίνης\nΖούλα σε μιά βάρκα μπήκα (Ζεϊμπεκάνο σπανιόλο) με Στράτο\nΜάγκες καραβοτσακισμένοι (θα το βρείτε στον Βαμβακάρη)\nΟ μπουφεντζής με Μαρίκα Νίνου και Τσιτσάνη LIVE! στην ταβέρνα του Τζίμη του χοντρού.\nΟ ντεκές του Μπάτη\nΟ Ωρωπός (Οι φυλακές του Ωρωπού)\nΣου ΄χει λάχει στο σελάχι (1932)


Τι φανερώνουν οι λιγούρες σας; - Farmec.GR Υγεία Ομορφιά\nΑδύνατο να υποστηρίξει κάποιος ότι δεν έχει αισθανθεί ποτέ το εντονότατο αίσθημα λαχτάρας για ένα γλυκό ή αλμυρό έδεσμα... Σύμφωνα με τους ειδικούς, οι γνωστές σε όλους λιγούρες είναι στην πραγματικότητα ένας μηχανισμός άμυνας του οργανισμού μας ώστε να μας\nπροειδοποιήσει για κάτι που του λείπει. Στέλνοντας το απαραίτητο σήμα στον εγκέφαλο, το σώμα προσπαθεί να ανακτήσει την ισορροπία όλων των μεταλλικών στοιχείων, των βιταμινών και της ενέργειας που χρειάζεται. Ακόμη κι αν τρώμε αρκετές ποσότητες φαγητού, επειδή πολλά από τα τρόφιμα που καταναλώνουμε σήμερα είναι επεξεργασμένα, και πάλι λείπουν απαραίτητα στοιχεία από τον οργανισμό, γι' αυτό και έχουμε λιγούρες. Δείτε ποια διατροφική έλλειψη φανερώνει η λιγούρα, ανάλογα με το τι λαχταράτε να φάτε. 1. Ζητάτε: κάτι γλυκό – Σας λείπει: χρώμιο\nΜετά από ένα γεύμα, αυξάνονται τα επίπεδα γλυκόζης στο αίμα και απελευθερώνεται ινσουλίνη. Η επεξεργασμένη ζάχαρη και οι υδατάνθρακες εισέρχονται στο αίμα γρήγορα και διαταράσσουν την ισορροπία της γλυκόζης. Το σώμα απελευθερώνει περισσότερη ινσουλίνη για να επανέλθει η κατάσταση στο φυσιολογικό. Αποτέλεσμα είναι να πέφτουν και πάλι τα επίπεδα του σακχάρου. Επειδή όμως έχει απελευθερωθεί τεράστια ποσότητα ινσουλίνης, τα επίπεδα του σακχάρου πέφτουν πολύ χαμηλά και αισθανόμαστε ότι χρειαζόμαστε άμεσα κάτι γλυκό. Όσο περισσότερα γλυκά τρώμε λοιπόν, τόσο περισσότερο θα τα ζητάμε. Για να καταστείλουμε τις λιγούρες χρειαζόμαστε χρώμιο, ένα μέταλλο που βοηθά στην εξισορρόπηση της ινσουλίνης. Θα πρέπει να τρώμε πρωινό με πολλές πρωτεΐνες αλλά και υδατάνθρακες (π.χ. αυγά και τοστ με ψωμί ολικής άλεσης) και το μεσημεριανό μας γεύμα να περιέχει λαχανικά, ώστε να μην υπάρξουν απότομες αυξομειώσεις στα επίπεδα του σακχάρου. Έτσι, τα επίπεδα του σακχάρου δε θα πέσουν κάτω από τα επιτρεπτά όρια μέχρι τις απογευματινές ώρες. Καλές πηγές χρωμίου είναι το συκώτι, το μοσχάρι, το κοτόπουλο, τα καρότα, οι πατάτες, το μπρόκολο και τα σπαράγγια. 2. Ζητάτε: σοκολάτα – Σας λείπει: μαγνήσιο\nΕάν ζητάτε συγκεκριμένα τη σοκολάτα, πιθανότατα λείπει από τον οργανισμό σας μαγνήσιο. Το μαγνήσιο είναι ένα πολύτιμο μέταλλο που συμβάλλει στην ομαλή λειτουργία του ανοσοποιητικού, καθώς προλαμβάνει τις φλεγμονές. Επίσης, παίζει ρόλο στη λειτουργία του νευρικού συστήματος και βοηθά τον οργανισμό να διαχειριστεί το στρες. Το μαγνήσιο είναι απαραίτητο και για την υγεία των οστών. Για να καταπραΰνετε τη λιγούρα, προτιμήστε τη μαύρη σοκολάτα με τουλάχιστον 70% κακάο. Άλλες τροφές πλούσιες σε μαγνήσιο είναι τα λαχανικά με σκούρα πράσινα φύλλα, όπως το σπανάκι και η λαχανίδα, οι ξηροί καρποί, ο σολομός, ο τόνος, η σόγια και το αβοκάντο. 3. Ζητάτε: υδατάνθρακες – Σας λείπει: τρυπτοφάνη\nΕάν λιγουρεύεστε συχνά το ψωμί, τα ζυμαρικά και τις πατάτες, μάλλον σας λείπει ένα πολύτιμο αμινοξύ που ονομάζεται τρυπτοφάνη. Ο οργανισμός χρειάζεται την τρυπτοφάνη για να συνθέσει τη σεροτονίνη, μια χημική ουσία που ελέγχει τη διάθεσή μας. Αν και οι υδατάνθρακες δεν περιέχουν τρυπτοφάνη, οι ειδικοί πιστεύουν ότι η αύξηση των επιπέδων της γλυκόζης που προκαλούν βοηθά να μεταφερθεί μεγαλύτερη ποσότητα του αμινοξέος στον εγκέφαλο. Αντί να στραφείτε στους υδατάνθρακες, προτιμήστε να αυξήσετε την πρόσληψη πρωτεϊνών. Μπορείτε να επιλέξετε τη γαλοπούλα, τα αυγά, τις μπανάνες και τα καρύδια για να πάρετε τις απαραίτητες ποσότητες τρυπτοφάνης. 4. Ζητάτε: κρέας – Σας λείπει: σίδηρος, ψευδάργυρος\nΟ σίδηρος είναι απαραίτητος για την καλή λειτουργία του ανοσοποιητικού, καθώς βοηθά να μεταφερθεί το οξυγόνο σε κάθε ιστό και όργανο του σώματος. Όταν μας λείπει σίδηρος, νιώθουμε συνεχώς αδύναμοι και κουρασμένοι. Για να πάρουμε τις απαραίτητες ποσότητες σιδήρου, θα πρέπει να τρώμε κόκκινο κρέας μία με δύο φορές την εβδομάδα. Εκτός από έλλειψη σιδήρου, η έντονη επιθυμία για κρέας μπορεί να υποδεικνύει επίσης έλλειψη ψευδαργύρου. Και ο ψευδάργυρος βοηθά το ανοσοποιητικό κι έτσι η έλλειψή του μας κάνει πιο επιρρεπείς στη γρίπη και το κρυολόγημα. Ο ψευδάργυρος είναι επίσης απαραίτητος για να έχουμε δυνατά μαλλιά και νύχια και υγιές δέρμα. Εκτός από το κόκκινο κρέας, καλές πηγές ψευδαργύρου είναι τα οστρακοειδή, οι φακές, ο πασατέμπος, το τυρί και το ψωμί ολικής άλεσης. Εάν δεν καλύπτετε τις ανάγκες σας στα παραπάνω θρεπτικά συστατικά μέσω της διατροφής σας, καλό θα είναι να πάρετε κάποιο συμπλήρωμα.


Με χορούς από τον Πόντο θα κυκλώσουν για δεύτερη φορά την πλατεία της Χίου\nΕτοιμάζεται ο Σύλλογος Ποντίων Χίου για την 2η Γιορτή Ποντιακού Μαχαλά, που θα πραγματοποιηθεί την Παρασκευή 14 Ιουλίου 2017 στις 20.30 στην πλατεία Χίου.\nΣκοπός του Συλλόγου είναι να βαφτίζουν μια φορά το χρόνο την πλατεία Βουνακίου «Ποντιακό μαχαλά».\nΘα συγκεντρωθούν στην Απλωταριά, θα παρελάσουν με συντεταγμένη πορεία, αρχικά θα οδηγηθούν στον κήπο και από εκεί θα καταλήξουν στο σιντριβάνι της πλατείας. Θα το κυκλώσουν και θα χορέψουν γύρω του σκοπούς του Πόντου σε κλειστό κύκλο, όπως έκαναν παλιά στους μαχαλάδες της πατρίδας τους.\n«Κλείνοντας τον κύκλο ξορκίζουμε το κακό», μας εξηγεί ο Σαράντος Κωστίδης.\nΦέτος έχουν κληθεί και θα συμμετάσχουν τα χορευτικά τμήματα των συλλόγων «Αρμονία», «Δεσμός του Φραγκομαχαλά», Χαλκειούς, Λαγκάδας και Νηρηίδες.\nΤην επιμέλεια των χορών θα έχει ο ίδιος. Ταυτόχρονα θα λειτουργήσει και έκθεση παρουσίασης προϊόντων από τοπικές επιχειρήσεις.\nΣτην παρέλαση και το χορό θα συμμετάσχουν 150 χορευτές.\nΣτην 1η γιορτή συμμετείχαν η Αρμονία, ο ΜΕΟΘ, οι Νηριήδες και παρουσιάστηκε Φεστιβάλ γευσιγνωσίας.\n«Παρουσιάσαμε διάφορα ποιοτικά εδέσματα από τις τοπικές επιχειρήσεις της Άννας Στρατάκια και της Σμαράγδας με τα χερίσια μακαρόνια. Σεφ ήταν η διακεκριμένη στο Ποντιακό στοιχείο Ελένη Τομπουλίδου. Έγινε σύγκριση κοινών γεύσεων και όλα εξελίχθηκαν ιδανικά».\nΗ μεγάλη προσέλευση του κόσμου και η προθυμία των άλλων συλλόγων να συνεργαστούν έδωσαν το δικαίωμα στο Σύλλογο Ποντίων να οραματίζεται τη συνέχιση της δράσης και τη μετατροπή της σε θεσμό.\n«Θέλουμε να την καθιερώσουμε. Ο κόσμος είναι δεκτικός και η πολιτεία μπορεί να βοηθήσει, δεν της ζητάμε πολλά», επισημαίνει.\nΌπως πάντα δηλώνει και είναι αισιόδοξος, εργασιομανής και τελειομανής, δουλεύει με πάθος και αποδοτικά. Δεν ξεχνά να ευχαριστεί όλους όσους στηρίζουν τις δράσεις του Συλλόγου και ιδιαίτερα τα όμορα σωματεία που συμμετέχουν και τις τοπικές επιχειρήσεις.\n«Κλείνουμε τη σεζόν με αυτή τη δράση και ανανεώνουμε το ραντεβού με τα μέλη μας το Σεπτέμβρη με ανανεωμένα προγράμματα και διάθεση», προαναγγέλλει ο Σαρ. Κωστίδης.\nΚάνοντας μια «σούμα» της δράσης του Συλλόγου στα τρία χρόνια της ζωής του τονίζει ότι η φετινή είναι η τρίτη μεγάλη εκδήλωση που διοργανώνουν, μετά την υποδοχή του Ιερού προσκυνήματος της Παναγίας Σουμελά, τις επετειακές εκδηλώσεις για τη Γενοκτονία και την 1η Γιορτή Ποντιακού μαχαλά.


Χονγκ Κονγκ: Παραιτήθηκε ο CEO της Cathay Pacific – Κρίσιμο Σαββατοκύριακο για τη χώρα | HuffPost Greece\n16/08/2019 16:10 EEST\nΟ Τραμπ παροτρύνει τον πρόεδρο της Κίνας να συναντηθεί με τους διαδηλωτές.\nΜε επίδειξη δύναμης απαντά το Πεκίνο στους διαδηλωτές του Χονγκ Κονγκ. Τα στρατεύματα είναι έτοιμα να επέμβουν, ωστόσο οι πολίτες που αντιδρούν στα κυβερνητικά σχέδια δεν πτοούνται και απειλούν με νέες κινητοποιήσεις. Οι σχέσεις των δύο χωρών είναι τεταμένες τους τελευταίους δύο μήνες.\nΑπό την άλλη, ο διευθύνων σύμβουλος της Cathay Pacific Airways εξωθήθηκε σε παραίτηση, λόγω πιέσεων από πλευράς του Πεκίνου στην αεροπορική εταιρεία με έδρα το Χονγκ Κονγκ, με επίδικο τη συμμετοχή ορισμένων εργαζόμενών της στις αντικαθεστωτικές διαδηλώσεις.\nΗ εταιρεία ανακοίνωσε ότι ο Rupert Hogg παραιτήθηκε την Παρασκευή, ”αναλαμβάνοντας την ευθύνη”, μετά τα πρόσφατα γεγονότα.\nΟ πρόεδρος του ΔΣ της εταιρείας, John Slosar, αναφέρει σε δήλωσή του ότι η αλλαγή διοίκησης στην Cathay Pacific είναι αναγκαία, καθώς ”έχει τεθεί εν αμφιβόλω” η αφοσίωση και η έμφαση της εταιρείας στην ασφάλεια.\nΤη Δευτέρα, ο Hogg είχε απειλήσει υπαλλήλους με ”΄πειθαρχικά μέτρα” εάν λάμβαναν μέρος στις ”παράνομες εκδηλώσεις διαμαρτυρίας”.\nΤην περασμένη εβδομάδα, η ρυθμιστική αρχή αεροπλοΐας της Κίνας είχε αναφέρει ότι υπάλληλοι της Cathay Pacific οι οποίοι ”υποστηρίζουν ή λαμβάνουν μέρος στις παράνομες διαμαρτυρίες, σε βίαιες πράξεις ή δίνουν δείγματα ριζοσπαστικής συμπεριφοράς” απαγορεύεται να επανδρώνουν πτήσεις προς την ηπειρωτική Κίνα.\nΟ Αμερικανός πρόεδρος δεν έκρυψε την ανησυχία του για τους κινδύνους που εγκυμονεί μια εξέγερση στο Χονγκ Κονγκ, καθώς οι διαδηλωτές προετοιμάζονται για ένα άλλο Σαββατοκύριακο συγκεντρώσεων και διαδηλώσεων. Καλεί μάλιστα τον Κινέζο πρόεδρο, Σι Τζινπινγκ να συναντηθεί με τους διαδηλωτές για να λύσει τα θέματα.\nPLUS: Τραμπ Κίνα διαδηλώσεις Χονγκ Κονγκ


Οστεοπόρωση: Αυτή είναι η άσκηση γυμναστικής που προστατεύει τα οστά - Medical Land\nΤο κάθε οστό έχει τη δυνατότητα, ανάλογα με τις δυνάμεις τις οποίες δέχεται, να ανακατασκευάζεται συνεχώς και να προσαρμόζεται στις διάφορες συνθήκες. Στο μηχανισμό αυτόν παίρνουν μέρος τα οστικά κύτταρα υπό την επίδραση ορμονών και βιταμινών, πάντα σε σχέση και με τα εξωτερικά ερεθίσματα.\nΗ άσκηση, ακόμα και το περπάτημα, μεταφράζεται σε άσκηση δυνάμεων πάνω στα οστά, οι οποίες τα αναγκάζουν να «ενδυναμώνουν», ώστε να μπορούν να σηκώνουν ακόμα μεγαλύτερο βάρος.\nΗ ενδυνάμωση αυτή σημαίνει εναπόθεση ασβεστίου, ακριβώς το αντίθετο από αυτό που συμβαίνει στην οστεοπόρωση, όπου τα οστά εμφανίζονται εύθραυστα λόγω της μικρής περιεκτικότητας σε ασβέστιο.\nΟι γυναίκες διατρέχουν μεγαλύτερο κίνδυνο οστεοπόρωσης σε σύγκριση με τους άνδρες λόγω της εμμηνόπαυσης.


Οι τρεις περιοχές όπου παρατηρήθηκε αύξηση του ιικού φορτίου στα λύματα - AgrinioTimes.gr\nΟι τρεις περιοχές όπου παρατηρήθηκε αύξηση του ιικού φορτίου στα λύματα\n25 Μαΐου 2021 18:13 25 Μαΐου 2021 18:13 AgrinioTimes Επικαιροτητα\nΠτωτικές ή σταθεροποιητικές τάσεις παρατηρήθηκαν την εβομάδα 17-23 Μαΐου 2021 (σε σχέση με την πρηγούμενη εβδομάδα) στο ιικό φορτίο του SARS-CoV-2 στα αστικά λύματα των επτά από τις δώδεκα περιοχές που ελέγχονται από το Εθνικό Δίκτυο Επιδημιολογίας Λυμάτων του ΕΟΔΥ.\nΠού παρατηρήθηκε αύξηση του ιικού φορτίου\nΤρεις από τις δώδεκα (3/12) περιοχές του Εθνικού Δικτύου Επιδημιολογίας Λυμάτων του ΕΟΔΥ παρουσίασαν αυξητικές τάσεις. Καθαρά αυξητικές τάσεις παρατηρήθηκαν στη Λάρισα (+129%) και στο Βόλο (+201%), ενώ οριακή ήταν η αύξηση στην Ξάνθη (+29%).\nΣτον Άγιο Νικόλαο δεν ήταν δυνατή η δειγματοληψία και συνεπώς δεν υπάρχουν αποτελέσματα για την εβδομάδα 17-23/5/21.\nΤέλος, ανιχνεύθηκε ιικό φορτίο στα αστικά λύματα των Ιωαννίνων, οι μετρήσεις των οποίων προστέθηκαν στο Εθνικό Δίκτυο Επιδημιολογίας Λυμάτων του ΕΟΔΥ την τελευταία εβδομάδα.


Δημοσιεύθηκε στις 19 Αυγούστου, 2014 Δημοσιεύθηκε από Άποψη\nΣτις 28 Ιουλίου έκλεισε ένας αιώνας από την έναρξη του “Μεγάλου Πολέμου” (Great War) που αργότερα μετονομάστηκε σε Α΄Παγκόσμιος Πόλεμος. Αφορμή όπως όλοι γνωρίζουμε ή θυμηθήκαμε, η δολοφονία του Αρχιδούκα Φραγκίσκου Φερδινάνδου της Αυστρο-Ουγγαρίας από Σέρβο νεαρό φοιτητή και εξτρεμιστή. Είτε έτσι είτε αλλιώς ο πόλεμος εκείνος ήταν μάλλον αναπόφευκτος. Η εκβιομηχάνιση της Γερμανίας, οι απαιτήσεις της Γαλλίας για ανακατάληψη εδαφών που είχε απωλέσει σε προηγούμενο Γαλλο-Γερμανικό πόλεμο, οι οξύνσεις μεταξύ μεγάλων δυνάμεων σχετικά με τις αποικίες θα έφερναν αργά ή γρήγορα την πολεμική σύρραξη.\nΑυτό που δεν ήξεραν τότε ήταν ότι ο πόλεμος αυτός θα διαρκούσε πολύ περισσότερο από τις μερικές εβδομάδες που αρχικά υπολόγιζαν οι ηγέτες των εμπλεκόμενων μερών. Όλως παραδόξως η Ελλάδα ορμώμενη από τις επιτυχίες της στους Βαλκανικούς πολέμους και παρά την αρχική ουδετερότητα επωφελήθηκε από τα αποτελέσματα του Α” ΠΠ. Αν φυσικά εξαιρέσουμε αργότερα τους λάθος χειρισμούς στην Μικρασιατική εκστρατεία η οποία αποτελεί μία από τις μαύρες σελίδες της ιστορίας μας (σε αυτό το σημείο να υπενθυμίσουμε πως για κάποιους πανεπιστημιακούς-βουλευτές τα όσα συνέβησαν στην Μικρασία δεν είναι καν ιστορία αλλά απλά συνωστισμός).\nΥπάρχει παραλληλισμός στο συσχετισμό δυνάμεων ή αδιεξόδων του τότε και του σήμερα;\nΑν αποδεχθούμε πως το ‘14 από την μία υπήρχε η Τριπλή Συνεννόηση – Entente (Βρετανία-Γαλλία-Ρωσία) και από την άλλη οι Δυνάμεις του Κεντρικού Άξονα (Γερμανία, Ιταλία, Αυστροουγγαρία) σήμερα μπορούμε να μιλήσουμε για την Ανατολή (Ρωσία) και τη Δύση (EE.-NΑΤΟ) τηρουμένων πάντα των αναλογιών; Με μικρότερες χώρες στο ενδιάμεσο οι οποίες είτε προσπαθούν να ισορροπήσουν είτε παίζουν το ρόλο του δορυφόρου.\nΑν τότε το πρόβλημα ήταν οι αποικίες τις οποίες έλεγχαν ουσιαστικά Γαλλία-Βρετανία στην πλειοψηφία τους (η Γαλλία κατείχε περίπου την μισή Αφρική και την Ινδοκίνα, ενώ οι Βρετανοί την Ινδία, τη Ζηλανδία, Αυστραλία και κομμάτι της Αφρικής) σήμερα μπορούμε να παραλληλίσουμε τις αποικίες με τα ενεργειακά κοιτάσματα και τον έλεγχο των αγωγών ενέργειας;\nΗ ανερχόμενη δύναμη τότε λεγόταν ΗΠΑ μπορεί σήμερα να είναι η Κίνα;\nΔεν λέω ότι θα γίνει Παγκόσμιος πόλεμος. Ασχέτως που πολλοί υποστηρίζουν, ίσως όχι άδικα, ότι ζούμε σε Οικονομικό πόλεμο και ειδικά στην Ελλάδα το έχουμε βιώσει για τα καλά. Όσο για αυτούς οι οποίοι λένε πως ο οικονομικός πόλεμος είναι χειρότερος από τον κανονικό τότε δυστυχώς οι εικόνες από την Λωρίδα της Γάζας των τελευταίων ημερών τους διαψεύδουν πανηγυρικά.\nΣε αυτή τη συγκυρία όπου πρώτιστο ρόλο για την πολιτική στις Διεθνείς Σχέσεις παίζει η ενέργεια η Ελλάδα έχει βαρύνουσα σημασία. Η οικονομική κρίση μας επηρεάζει αλλά πρέπει να εκμεταλλευτούμε τη στρατηγική γεωγραφική και ενεργειακή μας θέση. Πέραν της ισορροπίας των εξωτερικών μας σχέσεων πρέπει να προσέξουμε τα μακροπρόθεσμα οφέλη που αναμένονται από τα ενεργειακά κοιτάσματα της χώρας. Αυτά πρέπει να αξιοποιηθούν προς όφελος της πραγματικής ανάπτυξης, της ορθής οικονομικής ευημερίας και της ισχυροποίησης της γεωστρατηγικής μας θέσης. Σε καμία περίπτωση δεν πρέπει να ξεχρεώσουμε άρον άρον τα χρέη της Γενιάς του Πολυτεχνείου (δε θέλω να τη χαρακτηρίσω γενιά του ΠΑΣΟΚ όντας καλοπροαίρετος) υποθηκεύοντας τον εθνικό πλούτο της επόμενης γενιάς..\nΣτο τραπέζι των διεθνών σχέσεων τίθεται και ο πόλεμος Ισραήλ-Παλαιστίνης. Από ανθρωπιστικής απόψεως οι εικόνες μιλούν από μόνες τους. Στον αντίποδα η Χαμάς (ειδικά το ένοπλο τμήμα της) αποτελείται από τρομοκράτες και τζιχαντιστές. Κακά τα ψέμματα χρησιμοποιούν σχολεία και νοσοκομεία σαν ασπίδα αλλά και ως ένα πολύ δυνατό εργαλείο για την αποκόμιση εντυπώσεων υπέρ της. Αυτό βέβαια δε δίνει κανένα συγχωροχάρτι στο Ισραήλ.\nΓια τους έχοντες γνώση, ένα ερώτημα το οποίο θα προβληματίσει είναι γιατί η Αίγυπτος δεν αναλαμβάνει πιο ενεργό ρόλο στη συγκεκριμένη διαμάχη. Αφενός γιατί δεν μπορεί να εμπιστευτεί τους ακραίους τζιχαντιστές της Χαμάς, αφετέρου διότι η Γάζα όταν θα θεσπίσει επίσημο κράτος θα δικαιούται ΑΟΖ (η οποία θα είναι εις βάρος Αιγύπτου, Ισραήλ και φυσικά και Κύπρου).\nΣε άλλα νέα μάχες μαίνονται στο Ιράκ, στη Συρία, την Λιβύη ενώ η κατάσταση στην Τουρκία τα τελευταία 2 τουλάχιστον χρόνια είναι ανισόρροπη. Συνολικά η Μ. Ανατολή (αλλά και η Β. Αφρική) είναι καζάνι που βράζει αυτή τη φορά δίχως προηγούμενο.\nΟ χάρτης αναμένεται να αλλάξει ριζικά τα επόμενα χρόνια ενώ η ορμή με την οποία έρχονται οι ακραίοι (τους έδιωξαν από την Αλ Κάιντα!) ισλαμιστές του ΙΣΙΛ (Ισλαμικό Κράτους του Ιράκ και του Λεβάντε) σφάζοντας και αποκεφαλίζοντας Χριστιανούς… απλά επειδή είναι Χριστιανοί δημιουργεί περαιτέρω όξυνση συνολικά.\nΧάρτης από στρατιωτικές και διπλωματικές υπηρεσίες των ΗΠΑ του 2006. Μελλοντική πρόβλεψη για την Μ.Ανατολή\nΠριν κατηγορηθώ για ξενοφοβία, ρατσισμό, φασισμό και όλα τα υπόλοιπα χαρακτηριστικά που επιτάσσει η καραμέλα διάφορων πρέπει να αναλογιστεί η Δύση και να βρει ουσιαστικές και σοβαρές λύσεις απέναντι στον μουσουλμανικό φονταμενταλισμό.\nΗ συνεχιζόμενη μετανάστευση και λαθρομετανάστευση στην Ευρώπη είναι σημαντικό στοιχείο το οποίο μελλοντικά ίσως παίξει βαρύνουσα σημασία. Οι ακρότητες σε βάρος των Χριστιανών μπορεί κάποια στιγμή να φέρουν αντίποινα με αποτέλεσμα μία ανεξέλεγκτη κατάσταση. Έτσι είναι πιθανόν ο “Παγκόσμιος πόλεμος” του 21ου αιώνα ο οποίος θα αφορά φυσικά πετρέλαιο και αέριο να έχει σαν αφορμή ή βιτρίνα τις θρησκευτικές πεποιθήσεις και όχι τις εθνοτικές ή τις ιδεολογικές (κομμουνισμός-καπιταλισμός) του 20ου αιώνα.\nΓια κάποιους όλα τα παραπάνω είναι τραβηγμένα. Τραβηγμένη ήταν και η απόσχιση της Κριμαίας.Τραβηγμένο ήταν και το αποτέλεσμα των Ευρωεκλογών στη Θράκη το οποίο σχετίζεται άμεσα με όλα τα παραπάνω. Τραβηγμένο ήταν και το 1914 το σενάριο ενός μακροχρόνιου πολέμου. Αποχαιρετούσαν τότε τους στρατιώτες με το μήνυμα θα τα πούμε σε λιγότερο από 4 εβδομάδες. Τελικά τα είπαν σε περισσότερο από 4 χρόνια, ενώ κάποιοι δε γύρισαν ποτέ πίσω.\nΥΓ: Για να αποφύγω την “ψευτοπροοδευτική” κριτική να τονίσω πως δε θεωρώ κάθε Μουσουλμάνο τρομοκράτη. Όμως είναι αυτονόητο πως ειδικά οι μετανάστες πρέπει να αποδέχονται τους νόμους και την κουλτούρα οποιασδήποτε χώρας ζούνε. Ειδάλλως ας επιστρέψουν στα καταπιεστικά καθεστώτα από τα οποία προέρχονται. Χώρες τις οποίες αν επισκέπτονται “Δυτικοί” σέβονται απόλυτα την κουλτούρα τους και δεν προκαλούν. Απλά και κατανοητά.\nYΓ2: Όταν γραφόταν αυτό το κείμενο εξαιτίας της έκρυθμης κατάστασης στη Λιβύη η φρεγάτα ΣΑΛΑΜΙΣ επιστρατεύτηκε ώστε να μεταφέρει στην Ελλάδα πολίτες και μέλη της Πρεσβεία μας. Φυσικά μεταφέραμε και άλλους οι οποίοι δεν είχαν το σθένος να πάνε ως εκεί: 186 πολίτες. 87 Έλληνες, 13 Κύπριοι, 12 Βρετανοί, 79 Κινέζοι, 1 Ρωσίδα, 1 Αλβανός.\nΕΝΕΡΓΕΙΑΚΟΣ ΠΟΛΕΜΟΣ, ΠΑΓΚΟΣΜΙΟΣ ΠΟΛΕΜΟΣ


Μεταφορά πολυμέσων στο iMovie στο iPhone - Apple υποστήριξη\nΜεταφορά πολυμέσων στο iMovie στο iPhone\nΣτις παρακάτω εργασίες περιγράφονται διαφορετικοί τρόποι για να μεταφέρετε πολυμέσα στη βιβλιοθήκη φωτογραφιών της συσκευής σας ώστε τα πολυμέσα να εμφανίζονται στην περιήγηση πολυμέσων.\nΜπορείτε να χρησιμοποιήσετε τις Φωτογραφίες iCloud για να κάνετε τις φωτογραφίες και τα βιντεοκλίπ σας διαθέσιμα σε όλες τις συσκευές σας. Για παράδειγμα, αν τραβήξετε μια φωτογραφία στο iPhone σας, η φωτογραφία εμφανίζεται αυτόματα σε όλες τις συσκευές σας στις οποίες είναι ενεργοποιημένες οι Φωτογραφίες iCloud.\nΣημαντικό: Για τις Φωτογραφίες iCloud απαιτείται η διαμόρφωση του iCloud και πρέπει να χρησιμοποιείτε iOS 8.3 ή μεταγενέστερη έκδοση ή iPadOS 13 ή μεταγενέστερη έκδοση. Όταν είναι ενεργοποιημένες οι Φωτογραφίες iCloud, δεν είναι δυνατή η μεταφορά φωτογραφιών ή βιντεοκλίπ από το Mac σας μέσω του iTunes ή του Finder.\nΣε κάθε συσκευή, μεταβείτε στις «Ρυθμίσεις» > [όνομα λογαριασμού] > iCloud και βεβαιωθείτε ότι είστε συνδεδεμένοι με το ίδιο Apple ID.\nΣτις Ρυθμίσεις iCloud σε κάθε συσκευή, αγγίξτε «Φωτογραφίες» και μετά ενεργοποιήστε τις Φωτογραφίες iCloud.\nΑνοίξτε το iMovie στο iPhone ή το iPad σας και μετά ανοίξτε ένα έργο για επεξεργασία.\nΚάποια πολυμέσα μπορεί να είναι αποθηκευμένα στο iCloud αλλά όχι στη συσκευή σας. Αν εμφανιστεί ένα κουμπί «Λήψη» όταν αγγίξετε μια φωτογραφία ή ένα βιντεοκλίπ στην περιήγηση πολυμέσων, μπορείτε να αγγίξετε το κουμπί για να πραγματοποιήσετε λήψη του πολυμέσου στη βιβλιοθήκη φωτογραφιών στη συσκευή σας.\nΓια περισσότερες πληροφορίες, ανατρέξτε στην ενότητα Προσθήκη βιντεοκλίπ και φωτογραφιών στο iMovie στο iPhone.\nΜεταφορά πολυμέσων από το Mac σας μέσω του Finder\nΑν στο Mac σας είναι εγκατεστημένο το macOS Mojave 10.14 ή προγενέστερη έκδοση, δείτε την ενότητα Μεταφορά πολυμέσων από Mac ή υπολογιστή Windows μέσω του iTunes παρακάτω.\nΣημαντικό: Αν χρησιμοποιείτε τις Φωτογραφίες iCloud, δεν είναι δυνατή η μεταφορά φωτογραφιών ή βιντεοκλίπ μέσω του Finder.\nΣυνδέστε τη συσκευή σας στο Mac και μετά ανοίξτε ένα παράθυρο του Finder στο Mac σας (κάντε κλικ στο γραφείο εργασίας και μετά επιλέξτε «Αρχείο» > «Νέο παράθυρο Finder»).\nΜετά από λίγο, η συσκευή σας θα εμφανιστεί στην πλαϊνή στήλη του παραθύρου Finder.\nΚάντε κλικ στο όνομα της συσκευής στην πλαϊνή στήλη και μετά κάντε κλικ στα «Αρχεία» στη γραμμή κάτω από το όνομα της συσκευής.\nΜεταφέρετε το αρχείο ή τα αρχεία που θέλετε να προσθέσετε στο εικονίδιο iMovie στο παράθυρο Finder της συσκευής.\nΌταν ολοκληρωθεί η μεταφορά, τα βιντεοκλίπ και οι φωτογραφίες διατίθενται από την περιήγηση πολυμέσων του iMovie.\nΑνοίξτε το iMovie στη συσκευή σας.\nΑγγίξτε ένα έργο και μετά αγγίξτε το κουμπί «Προσθήκη πολυμέσου» .\nΑγγίξτε «Περιήγηση», πλοηγηθείτε στη θέση του στοιχείου που θέλετε να προσθέσετε και μετά αγγίξτε το στοιχείο.\nΜεταφορά πολυμέσων από Mac ή υπολογιστή Windows μέσω του iTunes\nΑν στο Mac σας είναι εγκατεστημένο το macOS Catalina 10.15 ή μεταγενέστερη έκδοση, δείτε την ενότητα Μεταφορά πολυμέσων από το Mac σας μέσω του Finder παραπάνω.\nΣημαντικό: Αν χρησιμοποιείτε τις Φωτογραφίες iCloud, δεν είναι δυνατή η μεταφορά φωτογραφιών ή βιντεοκλίπ μέσω του iTunes.\nΣυνδέστε τη συσκευή σας στον υπολογιστή και έπειτα ανοίξτε το iTunes στον υπολογιστή σας.\nΜετά από λίγο, η συσκευή σας εμφανίζεται στο iTunes, στο παράθυρο «Βιβλιοθήκη».\nΚάντε κλικ στο κουμπί της συσκευής στο πάνω μέρος του παραθύρου iTunes.\nΕπιλέξτε «Φωτογραφίες» στην πλαϊνή στήλη στα αριστερά.\nΕπιλέξτε «Συγχρονισμός φωτογραφιών» και μετά επιλέξτε ένα άλμπουμ ή φάκελο στο αναδυόμενο μενού.\nΣε PC: Μπορείτε, επίσης, να επιλέξετε «Άλμπουμ Photoshop» ή Photoshop Elements για να εξάγετε φωτογραφίες απευθείας από τις συγκεκριμένες εφαρμογές στη συσκευή σας.\nΣε Mac: Για εξαγωγή φωτογραφιών από τις Φωτογραφίες, το iPhoto ή το Aperture στη συσκευή σας, επιλέξτε «Φωτογραφίες», «iPhoto» ή «Aperture».\nΕπιλέξτε μία από τις ακόλουθες ρυθμίσεις για έλεγχο των φωτογραφιών προς μεταφορά:\nΌλες οι φωτογραφίες και άλμπουμ: Θα μεταφερθούν όλες οι φωτογραφίες και τα άλμπουμ στη συσκευή.\nΕπιλεγμένα άλμπουμ: Θα μεταφερθούν τα άλμπουμ, τα γεγονότα ή οι φάκελοι που θα επιλέξετε.\nΑν επιλέξετε «Επιλεγμένα άλμπουμ», επιλέξτε τα στοιχεία που θέλετε να μεταφερθούν στις λίστες που θα εμφανιστούν.\nΣυμπερίληψη μόνο φωτογραφιών και βιντεοκλίπ που έχετε σημάνει ως αγαπημένα: Επιλέξτε «Μόνο αγαπημένα».\nΣυμπερίληψη βιντεοκλίπ: Επιλέξτε «Συμπερίληψη βίντεο».\nΣυμπερίληψη πρόσφατων φωτογραφιών και βιντεοκλίπ: Επιλέξτε «Αυτόματη συμπερίληψη φωτογραφιών από» και επιλέξτε ένα χρονικό εύρος στο αναδυόμενο μενού.\nΔιαχείριση πολυμέσων που έχουν αντιγραφεί από άλλη συσκευή\nΜπορείτε να επεξεργαστείτε πολυμέσα που χρησιμοποιήθηκαν σε έργα τα οποία έχουν μοιραστεί μεταξύ συσκευών στην ενότητα «Πολυμέσα iMovie» της περιήγησης πολυμέσων. Εκεί μπορείτε να πραγματοποιήσετε λήψη των πολυμέσων στη βιβλιοθήκη φωτογραφιών σας ή να διαγράψετε τα πολυμέσα από την τρέχουσα συσκευή.\nΣημείωση: Με τον ίδιο τρόπο, μπορείτε επίσης να διαχειριστείτε πολυμέσα από έργα που δημιουργήθηκαν σε προηγούμενες εκδόσεις του iMovie.\nΣτην Περιήγηση έργων, αγγίξτε ένα έργο και μετά αγγίξτε «Επεξεργασία».\nΑγγίξτε «Πολυμέσα iMovie».\nΕμφανίζονται τυχόν βίντεο που δεν έχουν αποθηκευτεί ήδη στη βιβλιοθήκη φωτογραφιών σας.\nΤα κουμπιά εμφανίζονται στη δεξιά πλευρά κάθε κλιπ.\nΑποθήκευση ενός κλιπ στη βιβλιοθήκη φωτογραφιών σας: Αγγίξτε το γκρι κουμπί «Λήψη» .\nΑφαίρεση ενός κλιπ από τη συσκευή σας: Αγγίξτε το κόκκινο κουμπί «Διαγραφή» .\nΣημείωση: Εάν το κλιπ χρησιμοποιείται αυτήν τη στιγμή σε ένα έργο, πρέπει να το αφαιρέσετε από τη γραμμή χρόνου προτού το διαγράψετε. Δείτε την ενότητα Αφαίρεση βιντεοκλίπ ή φωτογραφίας από έργο\nΜπορείτε επίσης να εισάγετε έργα iMovie που έχουν δημιουργηθεί σε άλλο iPhone ή iPad. Για περισσότερες πληροφορίες, ανατρέξτε στο εξής θέμα:\nΕισαγωγή στο iMovie στο iPhone μέσω AirDrop\nΕισαγωγή στο iMovie στο iPhone από το iCloud Drive\nΕισαγωγή στο iMovie στο iPhone από το Mac σας\nΠροηγούμενη Επεξεργασία βιντεοκλίπ στις Φωτογραφίες Επόμενη Εισαγωγή στην επεξεργασία ταινιών


Νέα αρχή με ηρεμία, και καινούργια εμφάνιση – Σκάι Πάτρας\nΝέα αρχή με ηρεμία, και καινούργια εμφάνιση\nAuthor 06:10 2 Ιανουαρίου, 2014\nΤο 2013 αποτελεί παρελθόν και τα 2014 (ε, εντάξει όχι ακριβώς) μυστικά που μας επιφυλάσσει η νέα χρονιά, αποκαλύπτονται ευθύς αμέσωςΌλο τον χρόνο επιθυμούμε διακαώς τρία βασικά πράγματα: νέο και σφριγηλό κορμί, ηρεμία και το μυστικό της μακροζωίας.\nΗ απάντηση δε βρίσκεται στα μαγικά γιατροσόφια και ελιξήρια, καλά κρυμμένα από τους λίγους. Αντίθετα, είναι μία και μόνο καθημερινή δραστηριότητα που όλοι κάνουμε: ο ύπνος.\nΎπνος, φαγητό και απώλεια βάρους: Το τρίπτυχο αυτό της…αποτυχίας μας πλέον μπαίνει στη σωστή του φόρμουλα. Οι λίγες ώρες ύπνου είναι τεκμηριωμένα η βασική αιτία της αύξησης του σωματικού βάρους και της παχυσαρκίας. Ωστόσο, μια σειρά από μελέτες ρίχνουν φως στις διάφορες πτυχές της πολύπλοκης αυτής σχέσης.\nΟι λίγες ώρες ύπνου σημαίνουν αυτόματα περισσότερες ώρες φαγητού (ή τσιμπολογήματος), γεγονός που οδηγεί στην απόκτηση βάρους. Τα σνακ αργά το βράδυ μπροστά στην τηλεόραση ή τον υπολογιστή δεν ωφέλησαν ποτέ κανέναν, αντίθετα αποτελούν στην ουσία τη «ρίζα του κακού».\nΣτις παράπλευρες απώλειες προσθέστε την κόπωση της επόμενης ημέρας, η οποία αποτελεί τροχοπέδη για την τακτική άσκηση και την καλύτερη ευκαιρία για να συνεχιστεί ο φαύλος κύκλος σπίτι-δουλειά- καναπές-ψυγείο. Και μην ξεχνάτε ότι η κόπωση και η έλλειψη ύπνου «ανοίγουν» την όρεξη όχι για υγιεινές τροφές αλλά για έτοιμα φαγητά και σνακ που είναι οι απόλυτες θερμιδικές βόμβες.\nΣε μια μελέτη μάλιστα του 2012, οι ερευνητές διαπίστωσαν ότι βραχυπρόθεσμα η έλλειψη ύπνου οδηγεί σε αυξημένα επίπεδα της γκρελίνης, της ορμόνης που προκαλεί πείνα διαταράσσοντας τον μεταβολισμό.\nΎπνος και μνήμη: Η απάντηση σε ένα δραστήριο και κοφτερό μυαλό είναι ο ποιοτικός ύπνος. Κατά τη διάρκεια της ταχείας κίνησης των ματιών ή στάδιο REM του ύπνου, όπως είναι γνωστό, ο εγκέφαλος συνεχίζει να είναι ενεργός και λειτουργεί όπως όταν είμαστε ξύπνιοι.\nΓια τον λόγο αυτόν, το στάδιο αυτό σχετίζεται με εκείνο της μάθησης και της μνήμης. Μελέτη του 2013 μάλιστα αναφέρει, ότι κατά τη διάρκεια αυτής της διαδικασίας, ο εγκέφαλος μεταφέρει τις μνήμες από τη βραχυπρόθεσμη «αποθήκευση» στη μακροπρόθεσμη, κάνοντας «χώρο» στην ουσία για περισσότερες πληροφορίες.\nΜε απλά λόγια, η έλλειψη ύπνου συμβάλλει στον εκφυλισμό του εγκεφάλου και των λειτουργιών του.\nΎπνος και μακροζωία: Εάν είστε από εκείνους που δεν προλαβαίνουν να κοιμηθούν τουλάχιστον ένα 8ωρο τότε μάλλον πρέπει να αναθεωρήσετε.\nΗ έλλειψη ύπνου αυξάνει τις πιθανότητες όχι μόνο για τον κίνδυνο εμφάνισης ασθενειών απειλητικών για την ζωή, όπως είναι το εγκεφαλικό επεισόδιο, η καρδιακή προσβολή και ο καρκίνος, αλλά και για να νοσήσετε σε μικρότερη ηλικία από οποιαδήποτε μάλιστα αιτία.\nΟι άνθρωποι που κοιμούνται συνήθως λιγότερες από 6 ώρες το βράδυ, έχουν 12% περισσότερες πιθανότητες να πεθάνουν μέσα στα επόμενα 25 χρόνια από εκείνους που αφιερώνουν 6 με 8 ώρες ύπνου κάθε βράδυ, αναφέρουν σχετικές έρευνες.\nΆρα η λύση είναι μία: πάρτε τη μεγάλη απόφαση για το 2014, απενεργοποιήστε κινητά τηλέφωνα, τηλεοράσεις και υπολογιστές και προσπαθήστε να αφιερώσετε ένα 8ωρο στον καθημερινό σας ύπνο. Η γνωστή ατάκα «θα κοιμηθώ όταν πεθάνω» έχει πάψει να ισχύει προ πολλού.


Μάριος Σιακόλας: Αποχωρεί από το πηδάλιο των εταιρειών... | IN Business News | Πρόσωπα\nΜάριος Σιακόλας: Αποχωρεί από το πηδάλιο των εταιρειών του Ομίλου\nInBusinessNews 05/02/2021 09:47\nΟι δημόσιες Εταιρείες Cyprus Trading Corporation Plc, Ermes Department Stores Plc, Woolworth(Cyprus) Properties Plc και Cyprus Limni Resorts and Golf Courses Plc ανακοινώνουν ότι ο κ. Μάριος Σιακόλας αποχώρησε από τις θέσεις του Εκτελεστικού Προέδρου και Διευθύνοντος Συμβούλου των Δημόσιων Εταιρειών Cyprus Trading Corporation Plc και Ermes Department Stores Plc, καθώς και από τη θέση Μέλους στα Διοικητικά Συμβούλια όλων των πιο πάνω Δημοσίων Εταιρειών.\nΤα Διοικητικά Συμβούλια των Cyprus Trading Corporation Plc και Ermes Department Stores Plc έχουν προβεί στο διορισμό του επί σειρά ετών Ανώτερου Στελέχους του Ομίλου Εταιρειών CTC κ. Δημήτρη Δημητρίου στη θέση του Προέδρου τους. Καθήκοντα Γενικής Διεύθυνσης στην Ermes Department Stores Plc αναλαμβάνει η Εκτελεστική Αντιπρόεδρος κ. Ελένη Σιακόλα, μέχρι την επιλογή και διορισμό Γενικού Διευθυντή. Το Διοικητικό Συμβούλιο της Cyprus Trading Corporation Plc θα συνεδριάσει σύντομα για να συζητήσει και αποφασίσει το διορισμό CEO.\nΠωλείται ξενοδοχείο κοντά στο Τρόοδος (photos)\nHΕταιρείαWoolworth(Cyprus) Properties Plc ανακοινώνει επίσης το διορισμό του κ. Χριστάκη Χαραλάμπους ως Μέλους και Προέδρου του Διοικητικού Συμβουλίου, εις αντικατάσταση του κ. Δημήτρη Δημητρίου ο οποίος παραμένει Μέλος του Συμβουλίου. Ο Όμιλος CTCεκφράζει προς τον κ. Μάριο Σιακόλα τη βαθιά του εκτίμηση και τις θερμές του ευχαριστίες για τις πολύτιμες προσφερθείσες υπηρεσίες του. Ο κ. Μάριος Σιακόλας θα συνεχίσει να προσφέρει τις υπηρεσίες του στον Όμιλο μέσω της μητρικής εταιρείας N.K.Shacolas(Holdings)Ltd.


Διάφορες διηγήσεις εκ του Μεγάλου Γεροντικού που μας ενθαρρύνουν για υπομονή και ανδρεία. – Ιερός Ναός Αγίου Αχιλλίου\nΈνας αδελφός ανέφερε στον αββά Αγάθωνα το πρόβλημά του: «Μου δόθηκε μια εντολή -είπε- και θα έχω πειρασμό εκεί όπου θα εκτελέσω την εντολή. Δηλαδή θέλω να πάω, γιατί μου δόθηκε εντολή, αλλά φοβούμαι τον πειρασμό».\nΕίπε ο αββάς Αμμωνάς: «Δεκατέσσερα χρόνια έκανα στη Σκήτη, παρακαλώντας τον Θεό νύκτα και μέρα να μου δώσει τη χάρη του να νικήσω την οργή».\nΕίπε ο αββάς Ποιμήν: «Τα σημάδια της προκοπής1 του μοναχού στους πειρασμούς φαίνονται».\nΕίπε ο αββάς Βησσαρίων: «Σαράντα ημερονύκτια έμεινα ανάμεσα σε παλιουριές2 όρθιος και χωρίς να κοιμηθώ καθόλου».\nΟ ίδιος αββάς Βησσαρίων είπε: «Σαράντα χρόνια δεν έπεσα στο πλευρό μου, αλλά κοιμόμουν καθισμένος ή όρθιος».\nΔιηγήθηκαν οι μαθητές του αββά Βησσαρίωνα ότι η ζωή του Γέροντα υπήρξε τέτοια σαν να ‘ταν ένα από τα πουλιά που πετούν στον αέρα ή ψάρι που κολυμπάει στη θάλασσα ή ζώο της στεριάς· έζησε όλη του τη ζωή ατάραχα και αμέριμνα. Δεν είχε καμιά έννοια για σπίτι· δεν φάνηκε να τον διακατέχει επιθυμία να βρεθεί σε κάποιον τόπο, ούτε για να χορτάσει τροφή, ούτε να αποκτήσει στέγη, ούτε να ‘χει μαζί του βιβλία. Είχε εντελώς ξεπεράσει τα σωματικά πάθη.\nΠαλιούρος ή παλιουριά είναι αγκαθωτός φυλλοβόλος θάμνος ή μικρό δέντρο. Στην Ελλάδα απαντά ως αυτοφυής θάμνος ύψους 2-3 μέτρων με κίτρινα πολύ μικρά άνθη, γνωστό κοινώς ως παλιούρι ή παλιουριά.\nΕκ του Μεγάλου Γεροντικού Τόμος Β’


Φαντάζεστε πως ένιωσε η Κάθριν όταν της είπε η αστυνομία, πως ο σύντροφός της, αυτός που ήταν μαζί για δύο χρόνια και έκαναν σχέδια για γάμο και παιδιά… δεν υπάρχει; Ας πάρουμε τα πράγματα από την αρχή όμως… Η Κάθριν Βερμπ, η οποία μοιράστηκε την ιστορία της στο Tik Tok, ήταν μαζί με τον συγκεκριμένο άντρα για δύο χρόνια. Είχαν σοβαρή σχέση (έτσι νόμιζε) καθώς μιλούσαν για γάμο, για παιδιά κτλ. Μέχρι που ο τύπος… εξαφανίστηκε.\n«Ήμουν με έναν άνδρα για δύο χρόνια και σκέφτηκα ότι θα τον παντρευόμουν και θα κάνω τα παιδιά του. Πως θα περνούσα μαζί του την υπόλοιπη ζωή μου. Αλλά τότε ο Covid-19 «χτύπησε» και δυστυχώς μου είπε ότι σκεφτόταν μήπως είχε τον ιό». Στη συνέχεια η Κάθριν λέει: «Είπε ότι σκεφτόταν να πάει στο νοσοκομείο γιατί αισθανόταν άσχημα, αλλά στη συνέχεια σαν… θαύμα, ένιωσε καλύτερα».\nΗ Κάθριν έκανε το λογικό. Σκέφτηκε πως μπορεί να έχει πάθει κάτι… «Φρικάρω και άρχισα να τηλεφωνώ στα νοσοκομεία, σκεφτόμενη πως κάτι του είχε συμβεί, αλλά δεν τον βρήκα». Αφού δεν τον βρήκε σε κανένα νοσοκομείο, η Κάθριν, δεν είχε άλλη επιλογή από το να πάει στην αστυνομία και να αναφέρει την εξαφάνισή του…\n«Κάλεσα την αστυνομία και υπέβαλα έκθεση αγνοουμένου και ξέρετε τι μου είπαν; Μου είπαν ότι ο φίλος μου… δεν υπήρχε. Επί δύο χρόνια μου είχε πει ψέματα για την πραγματική του ταυτότητα». Κάποιος της απάντησε και μοιάζει πολύ λογική εξήγηση πως «100% ήταν παντρεμένος και με τον κορονοϊό και την καραντίνα, έπρεπε να δουλέψει από το σπίτι».


Τρινκιέρι: “Θα είναι δύσκολο το ματς με τον Παναθηναϊκό” | Novasports\nΤρινκιέρι: “Θα είναι δύσκολο το ματς με τον Παναθηναϊκό”\nΟ Αντρέα Τρινκιέρι τόνισε πως η αναμέτρηση της Μπάγερν Μονάχου με τον Παναθηναϊκό κρύβει παγίδες για την ομάδα του.\nΔημοσίευση: 26/11/2020 - 15:39\nΟ Αντρέα Τρινκιέρι τόνισε πως η αναμέτρηση της Μπάγερν Μονάχου με τον Παναθηναϊκό κρύβει παγίδες για την ομάδα του. Ο Ιταλός τεχνικός των Βαυαρών δήλωσε πως τα πρόσφατα αρνητικά αποτελέσματα των “πράσινων” θα τους κάνουν επικίνδυνους στο συγκεκριμένο ματς, καθώς θα θελήσουν να αντιδράσουν. Παράλληλα, αναφέρθηκε και στους παίκτες-απειλές του “τριφυλλιού”.\nΑναλυτικά, ο Τρικνιέρι δήλωσε: “Ο Παναθηναϊκός προέρχεται από μια βαριά ήττα και αυτό δεν είναι καλό για εμάς. Έχουν την περηφάνια στην Euroleague, έχουν κερδίσει πολλές φορές το τρόπαιο και ξέρουν πολύ καλά τι να κάνουν σε αυτό το επίπεδο. Θα είναι ένα πολύ δύσκολο ματς για μας γιατί έχουν μέγεθος, ακόμη από τη θέση ένας έως και το τρία. Επιπλέον, υπάρχει ο Παπαγιάννης ο οποίος είναι πολύ ψηλός, αλλά καθόλου αργός. Σίγουρα θα είναι πρόκληση για την άμυνά μας”.\nΣτη συνέχεια, ο Ιταλός κόουτς συμπλήρωσε: “Έχει παίκτες όπως είναι οι Παπαπέτρου και Σαντ Ρος, ο ταλαντούχος Νέντοβιτς, κάτι που σημαίνει πως μας περιμένει πολλή δουλειά στην άμυνα. Είναι καλή ομάδα στην τακτική, πιέζουν ψηλά στην άμυνα, παίζουν ζώνη, κάτι που προϋποθέτει ότι πρέπει να είμαστε πολύ συγκεντρωμένοι στην επίθεση. Είχαμε τραυματισμούς αυτή την εβδομάδα και χρειάστηκε να βρούμε διαφορετικούς τρόπους για να προπονηθούμε, αλλά την ίδια ώρα να παραμείνουμε σε φόρμα και να μη χάσουμε τον ρυθμό μας. Είναι μία δύσκολη εποχή, αλλά το έχουμε αποδεχτεί”.


ΠΑΧΥΣΑΡΚΙΑ - Fanpage\nΦαίνεται ότι το θέμα της φωτογραφίας είναι αυτή η γυναίκα. Όταν όμως κοιτάξετε λίγο πιο προσεκτικά από πίσω της, θα αηδιάσετε…\nΗ φωτογράφος Haley Morris-Cafiero, έχει από καιρό συνειδητοποιήσει τη σκληρότητα των ανθρώπων απέναντί της, για το μέγεθός της. Ζώντας σε μια κοινωνία που έχει εμμονή με το αδυνάτισμα, η ζωή μπορεί να είναι δύσκολη για τους μεγαλύτερους ανθρώπους, ειδικά τις γυναίκες. Η Morris-Cafiero, ωστόσο, αποφάσισε να μετατρέψει αυτή την κοινή συνήθεια σε…\nΕμφάνιση ΣΟΚ από την Έλενα Παπαρίζου! Η τραγουδίστρια πιο…\nΕμφάνιση – ΣΟΚ πραγματοποίησε σε μουσικά βραβεία στη Σουηδία η Ελενα Παπαρίζου, η οποία φάινεται να έχει βάλει πολλά παραπάνω κιλά από ότι την έχουμε συνηθίσει!…\nΤον τάιζαν ασταμάτητα μέχρι που έγινε τόσο χοντρός που δε…\nΤα τελευταία 13 χρόνια, ένας αδέσποτος σκύλος με το όνομα Bolinha ζούσε έξω από ένα βενζινάδικο σε μια επαρχιακή περιοχή της Βραζιλίας. Οι περαστικοί και οι…\nΣύμφωνα με τους Διατροφολόγους, το Μόνο Πράγμα που Επηρεάζει το Βάρος σας Είναι…\nΠολλοί θέλουν να χάσουν βάρος, αλλά δεν τα καταφέρνουν όλοι. Παρ 'όλα αυτά, υπάρχουν τόσα πολλά παραδείγματα ανθρώπων που μας εμπνέουν, που όταν κάποιος είναι υπέρβαρος δεν είναι μόνο κακό για την υγεία σας, αλλά και καθόλου δημοφιλές. Αποφασίσαμε να μιλήσουμε για τους βασικούς κανόνες που θα σας βοηθήσουν να χάσετε βάρος. Κανόνας ενεργειακής…\nΤο υπερβολικό βάρος δεν θεωρείται απλά ως μη ελκυστικό, αλλά συνδέεται και με μια σειρά από προβλήματα υγείας, όπως είναι ο διαβήτης και οι καρδιακές παθήσεις. Οι περισσότεροι άνθρωποι στοχεύουν στο να χάσουν βάρος, έτσι ώστε να αισθανθούν καλύτερα με το σώμα τους, αλλά και να διατηρήσουν ή να βελτιώσουν την υγεία τους. Ωστόσο, το να χάσει…\nΘυμάστε την Πιο Χοντρή Γυναίκα του Κόσμου που Ζύγιζε 500…\nH 36χρονη Eman Abd El Aty από την Αίγυπτο ήταν η πιο βαριά γυναίκα του κόσμου με βάρος 500 κιλά. Με την βοήθεια Ινδών γιατρών στο νοσοκομείο Saifee στην Βομβάη…\n14 Διάσημοι που έχασαν Κιλά και Μεταμορφώθηκαν. Δείτε ΠΟΣΟ έχει Αδυνατίσει ο Ζακ Γαλιφιανάκης και θα Σοκαριστείτε!\nΣτην ουσία οτιδήποτε μπορεί να παρακινήσει τους διάσημους να χάσουν κιλά. Μπορεί να θέλουν να αδυνατίσουν για να ταιριάζουν στα στάνταρντ του ιδανικού σώματος, να αλλάξουν λόγω της εμφάνισης του/της συντρόφου τους ή λόγω μιας νέας ταινίας. Επιλέξαμε 14 διάσημους που κατάφεραν να χάσουν πολλά κιλά για διάφορους λόγους. John Goodman Ο John…\nΥπάρχουν 6 Τύποι Σωματικού Λίπους. Δείτε ΤΙ τους Προκαλεί…\nΗ παχυσαρκία δεν είναι ασήμαντο θέμα. Υπάρχουν πολλές υποκείμενες αιτίες που την προκαλούν και πολλοί διαφορετικοί τρόποι για να την αντιμετωπίσουμε. Κάποιες…\n5 καθημερινές συνήθειες που σας παχαίνουν χωρίς να το…\nΔεν έχετε φάει έτοιμο φαγητό και γλυκά για μεγάλο χρονικό διάστημα, ασκείστε τακτικά και προσπαθείτε σκληρά να χάσετε βάρος ... αλλά αυτά τα επιπλέον κιλά…\nΤο πρόβλημα του περιττού βάρους πάντα συνοδεύεται από μεγάλο πλήθος θεωριών, υποθέσεων και παρεξηγήσεων. Ακόμα και ειδικοί δίνουν πολλές αντικρουόμενες απαντήσεις στο τι συμβαίνει με το λίπος όταν χάνουμε βάρος. Εντυπωσιαστήκαμε με τις απαντήσεις των ειδικών σε αυτό το ζήτημα και καταρρίπτουμε μερικούς μύθος για το τι συμβαίνει στο σώμα μας όταν…\nΘυμάστε τον Σκύλο που τον Τάιζαν μέχρι να Σκάσει και μετά…\nΌλοι αγαπάμε να κοιτάμε τα χαριτωμένα, παχουλά ζώα. Είναι αφράτα και αξιολάτρευτα! Μερικές φορές παραβλέπουμε τις αρνητικές επιπτώσεις της παχυσαρκίας στην…\nΌταν ο Γιατρός την είδε σε ΑΥΤΗΝ την Κατάσταση, Πάγωσε. Μετά…\nΠροσοχή: Το άρθρο περιέχει εικόνες που πολλοί μπορεί να βρουν ενοχλητικές. Η Nancy και ο άντρας της είχαν έναν χαρούμενο γάμο. Η μόνη απειλή στην ευτυχία…\nΣε αυτό το άρθρο θα δείτε μια δίαιτα που θα σας βοηθήσει να χάσετε μέχρι και 10 κιλά σε δύο εβδομάδες. Είναι πραγματικά πολύ εύκολο να τα καταφέρετε. Πολλοί άνθρωποι, και ειδικά γυναίκες, την δοκίμασαν και είδαν τρομερά αποτελέσματα. Η παχυσαρκία είναι η πάθηση που προκαλείται από υπερβολική συσσώρευση λίπους στο σώμα. Έχει δυσμενείς επιπτώσεις…\nΟι 6 Τύποι του Σωματικού Λίπους και ΤΙ σημαίνουν για την…\nΗ παχυσαρκία δεν είναι είτε άσπρο, είτε μαύρο. Υπάρχουν πολλές αιτίες που την προκαλούν και πολλοί τρόποι να την αντιμετωπίσουμε. Μερικές μέθοδοι λειτουργούν…\nΈχασε 50 Κιλά σε μόλις 9 Μήνες και έγινε η Απόλυτη…\nΠαλιά, η Kate Writer έτρωγε για πρωινό μια σοκολάτα και έπινε ένα ενεργειακό ποτό. Έτρωγε όλη μέρα πρόχειρο φαγητό και δύο βραδινά κάθε βράδυ – ένα από τα…\nΟι γιατροί συμβουλεύουν τους ασθενείς τους να χάσουν κιλά και να διατηρήσουν ένα υγιές βάρος για τον τύπο του σώματός τους, προκειμένου να μειώσουν τον κίνδυνο καρδιακών προσβολών, οστεοαρθρίτιδας και ορισμένων μορφών καρκίνου. Και φυσικά για τη βελτίωση της ψυχικής τους υγείας. Δυστυχώς όμως, αυτό είναι συχνά πιο εύκολο στα λόγια παρά στην…\nΠόσα Κιλά διαφορά έχουν Αυτές οι 2 Γυναίκες; Η Απάντηση θα…\nSiGeo\t Jul 1, 2016\n15 Απίστευτες Φωτογραφίες από Καθημερινές Γυvαiκες που έχουν το ίδιο Βάρος και αποδεικνύουν ότι η Ζυγαριά δεν είναι το Παν! Όλοι μας νιώθουμε ότι τα σώματα…\nΥπέρβαρη Γυναίκα βγάζει 2.000$ το μήνα Μόνο από την εμφάνισή…\nSiGeo\t Jun 30, 2016\nH Bobbi-Jo Westley, 43χρονο μοντέλο, έχει βάρος 222 κιλά και περιφέρεια 2,4 μέτρα και καταφέρνει να βγάζει $2.000 το μήνα από θαυμαστές που πληρώνουν απλά για…\nΟ Εύσωμος Μπαλαρίνος που ήρθε να καταρρίψει όλα τα Στερεότυπα και να μείνει στην ιστορία! [βίντεο]\nΟ Αμερικανός χορευτής μπαλέτου Erik Cavanaugh αποδεικνύει στον κόσμο ότι οι εύσωμοι άντρες μπορεί να είναι εξίσου ευέλικτοι και χαριτωμένοι, όπως και οι καλλίγραμοι συνάδελφοί τους. Ο λογαριασμός του στο Instagram είναι γεμάτος με φωτογραφίες και βίντεό του όπου μπορεί κανείς να τον απολαύσει τόσο στο κλασικό μπαλέτο όσο και στο σύγχρονο χορό.…\nΔημοσίευσε 4 Φωτογραφίες λέγοντας ότι έτσι είναι η…\nΤο μεγάλου μεγέθους μοντέλο Tess Holliday έγινε ξανά πρωτοσέλιδο ξεσπώντας εναντίον της εταιρίας Victoria's Secret – και ο λόγος επειδή απλά είναι πολύ μεγάλη…\nΝέα έρευνα αποκαλύπτει: Ο ήλιος μπορεί να αποτρέψει τον…\nSiGeo\t Feb 24, 2016\nΝέα μελέτη δείχνει ότι η έκθεση στον ήλιο μπορεί να επιβραδύνει την εμφάνιση παχυσαρκίας και διαβήτη. Οι ερευνητές του Ινστιτούτου Telethon Kids στο Περθ της…\nSiGeo\t Jan 13, 2016\nΠριν διαγνωστεί η Pantera Myhill με διαβήτη δεύτερου τύπου, διψούσε συνέχεια και είχε συνεχείς πονοκεφάλους χωρίς αιτία, όπως και παράξενες αλλαγές στη διάθεσή της. Αλλά μέχρι να εξετάσει ένα παράξενο δακτύλιο γύρω από το λαιμό της, δεν είχε καταλάβει τίποτα. Σύμφωνα με τον Dr. Saeed, αν δείτε κάποιον με τέτοια σημάδια σαν βρωμιά πάνω στο…\n4 τύποι λίπους στη κοιλιά. Τι σημαίνουν και πώς μπορείτε να…\nSiGeo\t Nov 7, 2015\nΑν και οι άνθρωποι αρχίζουν να αποδέχονται ολοένα και περισσότερο την εμφάνισή τους, η υγεία και η μακροζωία είναι ένας μεγάλος στόχος. Το λίπος στη κοιλιά…\nΑντιμετωπίστε τα τοπικά παχάκια με κρύες κομπρέσες!\nΤο περιττό λίπος είναι κάτι με το οποίο ταλαιπωρούνται εκατομμύρια άνθρωποι σε ολόκληρο τον κόσμο και ειδικά αν συσσωρεύεται μπορεί να προκαλέσει και σοβαρά…\nΒρέθηκε το «κλειδί» για τη θεραπεία της παχυσαρκίας\nΈνας γονιδιακός διακόπτης που είναι γνωστός στους επιστήμονες από το 2007 και μπορεί να κάνει τα λιποκύτταρα να καταναλώνουν ενέργεια αντί να αποθηκεύουν λίπος, είναι η πιθανή απάντηση στην πρόληψη και -ίσως- τη θεραπεία της παχυσαρκίας. Αυτό προκύπτει από την έρευνα ομάδας επιστημόνων του ΜΙΤ και της Ιατρικής Σχολής του Πανεπιστημίου Χάρβαρντ,…\nΠοιοι κινδυνεύουν να παχύνουν όταν κόψουν το κάπνισμα\nΗ αύξηση του σωματικού βάρους μετά τη διακοπή του καπνίσματος δεν είναι ίδια για όλους, αλλά εξαρτάται από παραμέτρους όπως το πόσο πολύ καπνίζει κάποιος και αν…\nΓυμναστής απηύδησε με τη “μόδα της παχυσαρκίας”…\nΟ John Burk, γυμναστής (όπως φαίνεται και από το σώμα του άλλωστε) και βετεράνος στρατού, αποφάσισε να δημοσιεύσει ένα 6λεπτο βίντεο για τη "μόδα της…


Νέο Τραγούδι Προπομπός Νέου ψηφιακού Δίσκου |Kyriakos Gabriel Varnava - «Delimma» - OneNews.gr\nΝέο Τραγούδι Προάγγελος του Νέου ψηφιακού Δίσκου |Kyriakos Gabriel Varnava – «Dilemma»\nΟ σπουδαίος ερμηνευτής Kyriakos Gabriel Varnava παρουσιάζει το νέο τραγούδι του με τίτλο «Dilemma», που προαναγγέλλει την κυκλοφορία από την Κeys Records του κύκλου τραγουδιών με τίτλο «Our Sleepless Nights», σε μουσική και στίχο του ιδίου.\nΣυμπληρώνει δύο έτη παρουσίας στην δισκογραφία και με κάθε κυκλοφορία του αποδεικνύει έμπρακτα ότι αποτελεί την διαφορετική φωνή της γενιάς του στο σύγχρονο ποπ – ροκ τραγούδι.\nΜε προσεκτικές επιλογές και σταθερά βήματα παραμένει διαρκώς στο δικό του υφος , όπου θα εξακολουθήσει να βρίσκεται για πολλά χρόνια, αφού αυτό υπηρετεί.\nΟ Kyriakos Gabriel Varnava είναι ένας δημιουργός που δεν επαναπαύεται, ούτε υποκύπτει στις ευκολίες που του εξασφαλίζει το δημιουργικό του χάρισμα.\nΜε «ροκ» μουσικές επιρροές και χρώματα σε καθηλώνει με το πρώτο άκουσμα, το «Dilemma» είναι μέρος του επερχόμενου άλμπουμ που θα κυκλοφορήσει μέσα Ιουνίου από την Keys Records και μας δίνει μία μικρή γεύση για το τι πρόκειται να ακούσουμε στην νέα του δουλειά.\nΤην παραγωγή όλου του δίσκου έχει αναλάβει ο Δήμος Μπέκε και θα απαρτίζεται από 13 κομμάτια.\nAκούστε το Τραγούδι\nDilemma-Kyriakos Gabriel Varnava – YouTube\nΒρείτε το « Delimma» στα ψηφιακά καταστήματα μουσικής:\niTunes/Apple Music: https://apple.co/3MG76WH\nΣυντάξεις Ιουλίου 2022: Αυτές είναι οι νέες ημερομηνίες για ΙΚΑ, Δημόσιο, ΟΑΕΕ. Πότε στα ΑΤΜ [video]


«Όλα τα τουρκικά ΜΜΕ στα χέρια ενός» – Χυμα στο κυμα\nΑμέσως μετά τη δημοσίευσή της ξεκίνησε μεγάλος δημόσιος διάλογος στην Τουρκία για την ανεξαρτησία των τουρκικών ΜΜΕ με αφορμή τη δημοσιογραφική κάλυψη των επικείμενων αυτοδιοικητικών εκλογών. Δημοσιογραφικές ενώσεις επιβεβαιώνουν ότι η τουρκική κυβέρνηση έχει αυξήσει την πίεση στον τουρκικό Τύπο ενόψει των εκλογών της 31ης Μαρτίου.\nΌπως δήλωσε στη DW: «Τα τουρκικά ΜΜΕ βρίσκονται στα χέρια ενός. Έχουμε ένα σύστημα πληροφόρησης, όπου το 90% των ΜΜΕ είναι υπέρ της κυβέρνησης. Οι αντιπολιτευόμενες φωνές είναι ελάχιστες. Παρατηρούμε δεκάδες εφημερίδες να κλείνουν η μια μετά την άλλη. Η εμπιστοσύνη των πολιτών στα ΜΜΕ έχει κλονιστεί».\nΣύμφωνα με τον Μπιλγκίν δεν υπάρχει καμία πιθανότητα οι Τούρκοι πολίτες να έχουν αντικειμενική ενημέρωση για τις τοπικές εκλογές. Ο ίδιος υπενθυμίζει επίσης ότι από το 2014 πάνω από 150 δημοσιογράφοι βρίσκονται στη φυλακή λόγω «προσβολής του προέδρου».\nΑλλά τι απαντά το ΑΚP στις κατηγορίες για περιορισμό της ελευθερίας του τύπου; Εκπρόσωπος της τουρκικής κυβέρνησης αναφέρει απλώς ότι «όλα είναι ψέματα!», τονίζοντας ότι τα πράγματα έχουν αλλάξει στην Τουρκία από το καλοκαίρι του 2016 και ότι έκτοτε η τουρκική κυβέρνηση μάχεται κατά των γκιουλενιστών, που φέρονται ως υποκινητές της απόπειρας πραξικοπήματος.


blog.prognostika.net | August 9, 2020\nΜπορεί να ελπίζει μόνο σε ένα θαύμα, ήττα της Σίτι από τη Γουέστ Χαμ στο Έμιρειτς, αλλά η Λίβερπουλ έχει ένα παιχνίδι στο κοινό της μπροστά που πρέπει να δώσει και να φροντίσει να ικανοποιήσει τους οπαδούς της που τόσο πλήγωσε φέτος. Έχει τη δεύτερη καλύτερη επίθεση στην κατηγορία και 12/18 over 3.50! Η Κάρντιφ, από την άλλη, υποβιβάστηκε στην Τσάμπιονσιπ μετά το 0-3 από τη Νιούκαστλ. Το κλίμα δεν είναι καθόλου καλό στην ομάδα με τους οπαδούς να ζητάνε την άμεση αποχώρηση του προπονητή. Κλασικό over 3.50 για τα προγνωστικά μας καθώς η φετινή Λίβερπουλ ενώ ξέρει να σκοράρει, δε ξέρει να κρατάει πίσω την άμυνά της καθαρή, και η απόδοση αυτού στο 1,80. Το -2.0 στο Asian Handicap της Λίβερπουλ προσφέρεται στο 1,91.\nΚλείνουμε με την αναμέτρηση της Έλτσε με τη Μπαρτσελόνα. Οι γηπεδούχοι είναι στο +3 από τη ζώνη του υποβιβασμού αλλά έχει το δυσκολότερο πρόγραμμα μιας και αντιμετωπίζει τις Μπαρτσελόνα εντός και Σεβίλλη εκτός έδρας. Συνηθίζει στο χαμηλό τέμπο να πηγαίνει τα παιχνίδια της και διαθέτει τη χειρότερη επίθεση στην κατηγορία σκοράροντας 0,8 goal/αγώνα με 15/18 Under! Στον αντίποδα, η Μπαρτσελόνα χρειάζεται 2 νίκες για να πάρει το πρωτάθλημα αυτή και δεν υπάρχουν περιθώρια για απώλειες. Εκτός έδρας η Μπαρτσελόνα είναι απογοητευτική, με μόλις 5 νίκες στα τελευταία 10 παιχνίδια έχοντας 9/18 under! Παιχνίδι με τα goal θα κάνουμε με το N/G να το βρίσκουμε έως και στο 2,00(!) και το Under 3.50, στοιχηματικό δώρο, στο 1,90!\nΣτη Σουηδία το στοίχημά μας!


Αυτό το Tesla Model X είναι το ΣΠΙΤΙ του! (video) - Γλιτώνει και τον ΕΝΦΙΑ - gocar.gr - GoForward\nΓιώργος Σαργιαννίδηςστις 03.01.2019\nΠώς μπορεί κάποιος να μένει σε ένα αυτοκίνητο; Είναι εφικτό; Και όμως υπάρχει άνθρωπος που έχει ως πρώτη κατοικία ένα Tesla Model X και μάλιστα ο ιδιοκτήτης ήταν κάποτε υπάλληλος της αμερικάνικης εταιρείας.\nΑπό την πολύ του αγάπη προς το ηλεκτρικό του SUV, πήρε τη μεγάλη απόφαση και να αφήσει στην άκρη την άνεση ενός σπιτιού. Στο παραπάνω βίντεο, εξηγεί πώς είναι να ζεις, να κοιμάσαι, να δουλεύεις, να μαγειρεύεις και να πλένεσαι σε ένα αυτοκίνητο. Για το τελευταίο σίγουρα θα πρέπει να γίνει εκτός καμπίνας!\nΕδώ πρέπει να προσθέσουμε ότι το ρεύμα ήταν δωρεάν, χάρη στην απεριόριστη προσφορά ρεύματος που παρείχε η Tesla με την αγορά ενός νέου αυτοκινήτου της.


Η ενεργειακή αναβάθμιση των δημοτικών κτηρίων και έξυπνοι μετρητές ενέργειας\nΓράφτηκε από Α. Πραντίκος\nΗ προσπάθεια διαχείρισης των ενεργειακών αναγκών των δημοτικών κτηρίων & εγκαταστάσεων (σχολεία, χώροι άθλησης & ψυχαγωγίας, δημαρχείο, τεχνικές εγκαταστάσεις, δίκτυα δημοτικού φωτισμού κλπ), που θα οδηγήσει στον περιορισμό των εξόδων κάλυψης των ενεργειακών αναγκών και την πιθανή δημιουργία εσόδων για τον δήμο, αυξάνοντας την δυνατότητα διάθεσης πόρων σε κοινωνικές και άλλες δράσεις, αποτελεί βασικό στόχο για την πολιτική της διαχείρισης του Δήμου για την επόμενη θητεία.\nΣτο πλαίσιο της ενεργειακής διαχείρισης εντάσσεται, με μεγάλη οικονομική βαρύτητα και η διαχείριση της κατανάλωσης ηλεκτρικής ενέργειας.\nΗ ηλεκτρική ενέργεια, χρησιμοποιείται σήμερα, για την ικανοποίηση των περισσότερων ενεργειακών αναγκών ενός κτηρίου ή εγκατάστασης, ίσως και όλων, αν η θέρμανση του κτηρίου δεν γίνεται με τον «παραδοσιακό» συνδυασμό καυστήρας – πετρέλαιο/Φ.Α.\nΤο 1ο βήμα στην προσπάθεια διαχείρισης των αναγκών των δημοτικών εγκαταστάσεων σε ηλεκτρική ενέργεια, είναι η καταγραφή της καταναλισκόμενης ενέργειας. Η ανάλυση των καταγραφών μπορεί να αποτυπώσει με εξαιρετική ακρίβεια τόσο την ενεργειακή συμπεριφορά των κτηρίων & εγκαταστάσεων όσο και την συμπεριφορά των χρηστών τους!\nΗ καταγραφή της καταναλισκόμενης ηλεκτρικής ενέργειας και η περαιτέρω ανάλυσή της είναι εφικτή, εδώ και μερικά χρόνια, χάρη στην εφαρμογή τεχνικών ψηφιακής καταγραφής, αποθήκευσης και επικοινωνίας στους μετρητές ενέργειας (τα γνωστά «ρολόγια» της ΔΕΗ).\nΗ εφαρμογή των τεχνικών αυτών τους μετονόμασε σε «Έξυπνους Μετρητές Ενέργειας» (Smart Energy Meters). Οι εν λόγω μετρητές, συνεχίζουν να έχουν τα πλήρη λειτουργικά χαρακτηριστικά των παραδοσιακών μετρητών (2 ταρίφες, μια ημερήσιας και μια νυκτερινή). Επιπρόσθετα, έχουν την προσαρμοζόμενη στις ανάγκες, δυνατότητα ψηφιακής καταγραφής και αποθήκευσης των μετρούμενων μεγεθών (τάση, ρεύμα) και των υπολογιζόμενων (Ενεργός/Άεργος ισχύς, συντελεστής ισχύος, συχνότητα). Ταυτόχρονα, είναι εξοπλισμένοι με δυνατότητες επικοινωνίας με συστήματα ανάκτησης και κεντρικής διαχείρισης δεδομένων, μέσω όλων των διαθέσιμων φυσικών μέσων (καλωδιακή ή ασύρματη σύνδεση) και πρωτοκόλλων επικοινωνίας. Αρκετοί από αυτούς, έχουν την δυνατότητα συλλογής αποθήκευσης και αποστολής και λίγων ψηφιακών καταστάσεων (ανοικτή πόρτα, λειτουργία συναγερμού κλπ).\nΤα δεδομένα που έχουν αποθηκεύσει, αποστέλλονται σε κεντρικά συστήματα συλλογής, αποθήκευσης και επεξεργασίας είτε κατόπιν ζήτησης από τα συστήματα αυτά (Cyclic Polling) είτε συνεχώς.\nΗ εγκατάσταση ενός τέτοιου συστήματος στα δημοτικά κτήρια και εγκαταστάσεις, θα μπορούσε ιδανικά να γίνει με την εκμετάλλευση των «έξυπνων μετρητών» που η ΔΕΗ προτίθεται να εγκαταστήσει, κατ' αρχήν πιλοτικά και μελλοντικά, καθολικά. Κάτι τέτοιο θα ήταν εφικτό με την εγκατάσταση μόνο ενός Ethernet switch ανά μετρητή και την σύνδεση του στο internet μέσω των συνδέσεων DSL που τα εν λόγω κτήρια έχουν (ή θ' αποκτήσουν). Στο «κέντρο» (το central control room της ΤΥ του δήμου) θα απαιτείτο η εγκατάσταση του κατάλληλου λογισμικού για την απεικόνιση και την επεξεργασία των δεδομένων σε έναν τυπικό Η/Υ και ενός εξωτερικού συστήματος αποθήκευσης δεδομένων. Απαραίτητη κρίνεται η εγκατάσταση συστήματος ασφαλούς παροχής ισχύος στον Η/Υ του κέντρου.\nΕπειδή όμως ο χρόνος ολοκλήρωσης της εγκατάστασης τέτοιων μετρητών από την ΔΕΗ στα κτήρια ενδιαφέροντος του δήμου, δεν είναι ορατός και προβλέψιμος απαιτείται, πέραν των απαιτούμενων στο «κέντρο», η εγκατάσταση τέτοιων έξυπνων μετρητών ιδιοκτησίας του δήμου κατ' αρχήν παράλληλα με τους υφιστάμενους μετρητές της ΔΕΗ και στην συνέχεια και εσωτερικά σε περίπλοκες εγκαταστάσεις (π.χ. κολυμβητήρια/γυμναστήρια, τεχνικές εγκαταστάσεις), η σε τμήματα του δημοτικού φωτισμού. Οι μετρητές αυτοί θα συνδεθούν στο internet μέσω των συνδέσεων DSL που τα εν λόγω κτήρια έχουν (ή θ' αποκτήσουν).\nΠέραν της αποτύπωσης της ηλεκτρικής (κατά συνέπεια ενεργειακής) συμπεριφοράς των επιτηρούμενων κτηρίων, παράπλευρα οφέλη θα μπορούσαν να είναι η επιτήρηση κάποιων βασικών στοιχείων ασφαλείας των κτηρίων (άνοιγμα πόρτας, λειτουργία συναγερμού), η έγκαιρη ειδοποίηση διακοπής τροφοδοσίας ηλεκτρικής ενέργειας του κτηρίου, η έγκαιρη ειδοποίηση καμμένης λάμπας στους κλάδους φωτισμού κ.α.\nΗ αποτύπωση της ηλεκτρικής συμπεριφοράς (μέγιστες και ελάχιστες τιμές κατανάλωσης στον χρόνο) είναι πολύ σημαντική παράμετρος στον σχεδιασμό συστημάτων παραγωγής ηλεκτρικής ενέργειας από τα ίδια τα δημοτικά κτήρια και εγκαταστάσεις. Ο συνδυασμός αυτής της γνώσης με τις διαθέσιμες ανανεώσιμες πηγές ενέργειας (ήλιος, αέρας, νερό, βιοαέριο, γεωθερμία) μπορεί να μηδενίσει την δαπάνη για την κατανάλωση ηλεκτρικής ενέργειας και να την μετατρέψει σε έσοδα από την πώληση ενέργειας στο δίκτυο! Οι επιπλέον πόροι δυναμώνουν την ικανότητα του δήμου να μειώσει κι άλλο τα δημοτικά τέλη, να προσφέρει κοινωνικές παροχές σε αδύναμους οικονομικά συμπολίτες μας και πολιτιστικά γεγονότα σε όλους.\nΜια άλλη παράμετρος της εφαρμογής νεων τεχνολογιών στην ενεργειακή διαχείριση των δημοτικών εγκαταστάσεων είναι η δημιουργία θέσεων εργασίας τόσο για άμεσα εμπλεκόμενους υψηλά εξειδικευμένους τεχνικούς όσο και για υποστηρικτικές υπηρεσίες.\nσημ του Stasi.gr: o Αλέξης Πραντίκος είναι διπλωματούχος ηλεκτρολόγος μηχανικός και υποψήφιος της Αντίστασης στις δημοτικές εκλογές του 2019\nΤελευταία τροποποίηση στιςΤετάρτη, 01 Μαΐου 2019 05:46\nΠερισσότερα σε αυτή την κατηγορία: « Οδοφωτισμός και αναβάθμιση του νυχτερινού αστικού τοπίου και η ανάγκη μιας έξυπνης πόλης χωρίς "εξυπνάδες" Ιστορία κανονικότητας από την εποχή Κουράση,Ζαφειρόπουλου,Βάσιου. Ιστορία αριθμός 2: Τα διπλοπληρωμένα Ρολόγια του Πατήματος και της Μεταμόρφωσης Χαλανδρίου. »


Τιγράνης Γ΄ της Αρμενίας - Βικιπαίδεια\nՏիգրան Գ (Αρμενικά)\nΓκαγκίκ Β΄ της Αρμενίας (20 π.Χ.–8 π.Χ.)\nΟ Τιγράνης Γ’ της Αρμενίας ήταν βασιλιάς της Αρμενίας από τη Δυναστεία των Αρταξιαδών (απεβ. πριν το 6 π.Χ.)). Ήταν πρίγκηπας ελληνικής, αρμενικής και περσικής καταγωγής, ο οποίος διατέλεσε βασιλιάς της Αρμενίας, υποτελούς τότε βασιλείου της Ρώμης, από το 20 π.Χ. ως το 10 π.Χ.\nΟ Τιγράνης ήταν δευτερότοκος γιος του βασιλιά του Αρτάβασδη Β΄ από άγνωστη μητέρα. Ήταν μικρότερος αδελφός του και διάδοχος του βασιλιά της Αρμενίας Αρταξέρξη Β΄. Είχε επίσης μια αδελφή που παντρεύτηκε τον τελευταίο βασιλιά της Καππαδοκίας Αρχέλαο. Ο Ρωμαίος στρατηγός Μάρκος Αντώνιος ανέτρεψε τον πατέρα του Αρτάβασδο Β΄ (34 π.χ.) και τον μετέφερε στην Αλεξάνδρεια όπου εκτελέστηκε με εντολή της ερωμένης του Αντωνίου Κλεοπάτρας (31 π.Χ.). Ο ίδιος ο Τιγράνης μεταφέρθηκε αιχμάλωτος στη Ρώμη, εκεί έζησε 10 χρόνια ως την εποχή που οι Αρμένιοι ευγενείς ζήτησαν από τον Οκταβιανό Αύγουστο την ανατροπή του Αρταξέρξη Β΄ από τον θρόνο της Αρμενίας λόγω της βιαιότητάς του. Ο Αύγουστος έστειλε τον Τιγράνη, συνοδευόμενο από τον θετό γιο και διάδοχό του, Τιβέριο. Τελικά ο Αρταξέρξης ανατράπηκε και δολοφονήθηκε πριν φτάσει στην Αρμενία ο ρωμαϊκός στρατός. Ο Τιγράνης Γ΄ έφερε στην διάρκεια της βασιλείας του ειρήνη, ευημερία και καλές σχέσεις με τη Ρώμη. Είχε δυο παιδιά από διαφορετικές γυναίκες, τον Τιγράνη Δ΄ και την Ερατώ τα οποία τον διαδέχτηκαν. Ανατράπηκε από τον γιο του, Τιγράνη Δ΄, και πέθανε αργότερα.\n↑ Swan 2004, σ.114\n↑ Yarshater 1983, σ.613\n↑ Bunsen 2009, σ.47\nΣτο λήμμα αυτό έχει ενσωματωθεί κείμενο από το λήμμα Tigranes III της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 3.0. (ιστορικό/συντάκτες).\nΑνακτήθηκε από "https://el.wikipedia.org/w/index.php?title=Τιγράνης_Γ΄_της_Αρμενίας&oldid=7491880"\nΤελευταία τροποποίηση 12:24, 13 Απριλίου 2019.


Στην Κρήτη το Σαββατοκύριακο ο Σταύρος Θεοδωράκης - Newpost.gr\nΤα 40αρια επέστρεψαν και έφεραν μαζί τους σκόνη του Newsroom Δημοσίευση 11 Δεκεμβρίου 2014, 22:49 Στην Κρήτη το Σαββατοκύριακο ο Σταύρος Θεοδωράκης\nΣτην Κρήτη θα βρεθεί αυτό το Σαββατοκύριακο ο επικεφαλής του «Ποταμιού» Σταύρος Θεοδωράκης.\nΤο Σάββατο στις 8.30 το βράδυ θα παρακολουθήσει την παράσταση «Αναφορά στον Γκρέκο» στο Πέραμα Μυλοποτάμου.\nΤην Κυριακή το πρωί, πριν τη Συνέντευξη Τύπου που θα παραχωρήσει στις 12 στους δημοσιογράφους των τοπικών ΜΜΕ στην αίθουσα συνεδριάσεων της Περιφέρειας Κρήτης, θα έχει συναντήσεις με τον Περιφερειάρχη Κρήτης κ. Σταύρο Αρναουτάκη και τον Δήμαρχο Ηρακλείου κ. Βασίλη Λαμπρινό.\nΤην Κυριακή το απόγευμα κατά την άφιξή του στο Ρέθυμνο θα συναντήσει τον Δήμαρχο Ρεθύμνου κ. Γιώργο Μαρινάκη και στις 6 το απόγευμα θα μιλήσει σε ανοιχτή συγκέντρωση σε φίλους και εθελοντές του Ποταμιού στο Ωδείο Ρεθύμνου (Εμμανουήλ Βερνάρου 1, Παλιά Πόλη).


Δοκιμή του νέου Peugeot 3008 στους χιονισμένους δρόμους της Αττικής | Pronews\n04/01/2017 - 12:32 | Τελευταία ενημέρωση: 10/05/2017 - 11:18\nΗ Peugeot με το ολοκαίνουργιο 3008 έβαλε στην αγορά ένα ανατρεπτικό SUV που θα προτιμηθεί κυρίως από απαιτητικούς οικογενειάρχες. Το δοκιμάσαμε τις ημέρες που χιόνιζε στην Αθήνα και έτσι είχαμε τη δυνατότητα να διαπιστώσουμε πως λειτουργεί στην πράξη και όχι στα λόγια η πρόσφυση των τροχών μέσω των πέντε προγραμμάτων που έχει στο στάνταρ εξοπλισμό το νέο 3008.\nΠριν πάμε όμως εκεί, ας δούμε λίγο το αυτοκίνητο το οποίο κατασκευάζεται εξ ολοκλήρου στη Γαλλία, στο εργοστάσιο Sochaux. Τα μηχανικά σύνολα προέρχονται από τα εργοστάσια Trémery και Douvrin. Με δύο λόγια το 3008 έχει την ετικέτα γνησιότητας «Origine France Garantie». Το νέο PEUGEOT 3008 βασίζεται στην ευέλικτη πλατφόρμα EMP2 που διασφαλίζει μειωμένο απόβαρο έως 100 κιλά μειώνοντας έτσι την εκπομπή ρύπων αλλά και την κατανάλωση καυσίμου.\nΗ αεροδυναμική σχεδίαση και οι βελτιστοποιημένες εξωτερικές διαστάσεις έφεραν τα επιθυμητά αποτελέσματα. Ο συντελεστής αεροδυναμικής είναι CxA: 0,76 m2. Το μήκος είναι 4,45 μέτρα (8 επιπλέον εκατοστά σε σχέση με την προηγούμενη γενιά). Το μεγαλύτερο μεταξόνιο (+ 62 χλστ) φτάνει τα 2.675 χλστ. Αυτό σημαίνει μεγαλύτερος χώρος για τους επιβάτες. Το πλάτος είναι 1,84 μέτρα και το ύψος έχει διατηρηθεί στα 1,62 μέτρα. Αυξημένος είναι και ο χώρος αποσκευών που φτάνει έως τα 1.482 dm3 VDA (1.670l)!\nΕπιβλητικό το 3008\nΠαρά τον όγκο του ,σε μαγνητίζει. Έχει το σωστό ντηζάιν, εξοπλισμένο με την καλύτερη τεχνογνωσία, το φούλ εξοπλισμό ενώ πάνω από όλα εγγυάται σ αυτό που ζητούν όλοι οι αυτοκινητιστές. Την ασφάλεια.\nΠάνω από όλα είναι ευρύχωρο. Άνετα ταξιδεύουν και οι πέντε επιβάτες ενώ άπλετος είναι και ο χώρος των αποσκευών που φθάνει τα 520 λίτρα και τα 1.580 λίτρα όταν αναδιπλωθεί η πίσω σειρά καθισμάτων! Είναι πληθωρικό με το κάθετο εμπρός τμήμα, το μακρύ και οριζόντιο καπό, τις μεγάλες προστατευτικές επιφάνειες.\nΈχει μεγάλους τροχούς και αυξημένη απόσταση του αμαξώματος από το έδαφος (219mm) για εύκολα περάσματα σε δρόμους χωρίς άσφαλτο. Δηλαδή εξερευνήσεις σε χωματόδρομους. Παρά το γεγονός ότι έχει κίνηση στους μπροστινούς τροχούς, δεν προβληματισθήκαμε στους χιονισμένους δρόμους της Αττικής γύρω από την Πεντέλη και το Διόνυσο.\nΠεράσαμε όταν φυσικά το επέτρεψε η Τροχαία αλλά ωστόσο τα ελαστικά M+S και το σύστημα με τα πέντε προγράμματα έκαναν σωστή δουλειά. Θέλαμε να δούμε στην πράξη πως λειτουργεί το «Grip Control 2ης γενιάς» που είναι στάνταρ για την ελληνική αγορά ,από το δεύτερο επίπεδο εξοπλισμού (Active).\nΣτο δρόμο πατάει καλά. Ο οδηγός έχει πολύ καλή αίσθηση του τιμονιού ενώ άμεση είναι η ανταπόκριση του πεντάλ του γκαζιού.\nΔιαβάστε περισσότερα: now24.gr